Hronika jun 2003\nHronika - jun 2003.\nČedomir Jovanović u Skupštini Srbije izjavio da je sa Dušanom Spasojevićem razgovarao samo jednom, i to nimalo prijateljski\nU Šilerovoj sam tražio Legiju\nPotpredsednik Vlade Srbije Čedomir Jovanović, nakon što je oslobođen čuvanja vojnih, državnih i službenih tajni, izjavio je juče da je u Centralnom zatvoru u Beogradu posećivao samo bivšeg predsednika SRJ Slobodana Miloševića i da su njegovi kontakti sa vođom zemunskog klana Dušanom Spasojevićem bili samo posredni.\nJovanović je na zajedničkoj sednici Odbora Skupštine Srbije za bezbednost i pravosuđe objasnio da mu je Spasojević posredstvom tadašnjeg upravnika zatvora Dragiše Blanuše slao pisane i usmene poruke u vezi sa otmicom čelnika „Delta kompanije“ Miodraga Miškovića i informacije da je deo novca dobilo obezbeđenje Radovana Karadžića.\n- Nikada nisam posećivao Spasojevića u Centralnom zatvoru, ali sam vrlo svesno tokom juna i delimično tokom jula 2001. godine od Spasojevića, uz posredstvo njegovog advokata Slobodana Milivojevića, primao poruke koje su bile adresirane ne samo na mene, već i na Zorana Đinđića, Vojislava Koštunicu, Dušana Mihajlović i tadašnjeg šefa DB Gorana Petrovića - rekao je Jovanović. On je dodao da njegova veza sa Spasojevićem „nije bila izuzetna, neregularna i posebna“, već „istog profila“ kao i veza koju je imao sa pojedinim bivšim državnim i policijskim zvaničnicima, poput Radeta Markovića, Milorada Lukovića Legije i Vlajka Stojiljkovića.\n- Oni su, svaki na svoj način, bili vinovnici određenih događaja u kojima su bili na suprotnoj strani od naših nastojanja i zato su morali da budu predmet našeg interesovanja - objašnjava potpredsednik Vlade. On je istakao da razgovori nisu bili direktni i da je Spasojević nekoliko puta, na svoju molbu, išao na raport kod upravnika CZ, posle čega mu je Blanuša, usmeno ili pismeno, dostavljao informacije.\n- Blanuša je svedok tih događaja i on je jedina osoba koja verodostojno može da govori o mojim boravcima u Okružnom zatvoru - rekao je Jovanović. On je demantovao da je odlazio u Šilerovu ulicu kod Dušana Spasojevića i da je sa njim imao „privatan, prijateljski odnos“.\n- U Šilerovu sam prvi put otišao 5. oktobra 2001. godine na poziv Nenada Škare, ličnog telohranitelja Lukovića, koji me je doveo u jedan nedovršeni objekat. Tamo nisam video Spasojevića, iako se u okolini nalazilo dosta ljudi, koji su po izgledu i načinu ponašanja ostavljali utisak Lukovićevog obezbeđenja. Tom prilikom mi je Luković saopštio informacije koje je dobio od Vojne službe bezbednosti u kojima se pominje da će biti izručen u Hag - rekao je on. Jovanović je potvrdio i da je pobuna „crvenih beretki“ proizašla posle obaveštenja da će Legija biti izručen Tribunalu.\n- Nakon hapšenja Milorada Lukovića Legije 15. juna 2001. godine u klubu „Stupica“ došlo je do pobune pripadnika JSO u Kuli. Brzom akcijom tadašnjeg načelnika gradskog SUP Boška Buhe, komandanta Žandarmerije Radosavljevića i mene, Luković je zaustavio pokrete svoje jedinice koja je obaveštena da je on uhapšen na zahtev Tribunala i da će biti uskoro izručen. Iz materijala se vidi se ko je davao ta obaveštenja i na kakav način se potreba saradnje sa tom institucijom zloupotrebljavala - rekao je Jovanović. On je zatim i rekao da je u vreme kada je Legija bio u zatvoru njegovu suprugu i dete odveo u CZ da ga posete, ali „da se to u javnosti zloupotrebljava lažnim tvrdnjama da je vodio porodicu Dušana Spasojevića“. Reagujući na tu tvrdnju, poslanik DSS Dejan Mihajlov upitao je Jovanovića ko ga je ovlastio da vodi ženu i dete Lukovića u zatvor i „da li je on dadilja“.\nPrvi susret sa Spasojevićem u Šilerovoj, tvrdi Jovanović, dogodio se prvog dana pobune jedinica JSO.\n- Tog dana u zemlji se nisu nalazili ni predsednik Vlade Srbije, ni ministar policije. Potpredsednik Vlade Nebojša Čović bio je na jugu Srbije, i mene je načelnik RDB obavestio o onome što se dogodilo. Istog trenutka sam u pratnji pripadnika MUP otišao na adresu na kojoj se nalazio Milorad Luković tokom poslednjeg našeg susreta. On tamo nije bio, ali sam sreo Spasojevića. O karakteru tog razgovora možete se upoznati i iz jednog nedeljnika iz razgovora Spasojevića sa nepoznatim sagovornikom, gde se pominje i „mali koji je došao i tražio Lukovića“ - rekao je on zaključujući da razgovori „nisu bili prijatni, ni prijateljski“.\nNakon Jovanovićevog izlaganja, Dejan Mihajlov je rekao da je za sednicu Odbora dostavljena „fabrikovana dokumentacija“, jer na „pojedinim dopisima nema službenih pečata“, pa se ne zna kada su zavedeni.\nJovanović je optužio DSS da su njeni saradnici i pojedini članovi mnogo više i češće posećivali Šilerovu ulicu od njega.\n- Zbog interesa istrage neću navesti imena vaših funkcionera koji su intenzivno posećivali Šilerovu i sastajali se sa Spasojevićem i Legijom - rekao je Jovanović obraćajući se poslanicima DSS. On je naglasio da je poslednji susret funkcionera DSS i Spasojevića bio tokom marta ove godine.\nJovanović je optužio potpredsednika DSS Dragana Jočića da je sa bivšim predsednikom Upravnog odbora Sportskog centra „Tašmajdan“ Vladimirom Grubačem, za vreme vanrednog stanja, stupio u kontakt sa stražarima Okružnog zatvora u Beogradu. Jovanović je najavio privatne tužbe „zbog zloupotrebe protiv Banđura, Terzića, Jočića, Grubača i Adžića“ koji su platili čuvare da govore neistinu. On je precizirao da je u pitanju novac koji je Grubač prosledio čuvarima u saradnji sa Jočićem. Jočić mu je rekao da laže.\nJovanović je, odgovarajući na pitanja zašto ubistvo Momira Gavrilovića nije rasvetljeno tokom akcije „Sablja“, rekao da je Gavrilovićeva žena njegova poznanica sa studentskih protesta i da mu se ona nedelju dana posle suprugove smrti javila i informisala ga kako „Koštunica, Ljilja Nedeljković i Gradimir Nalić govore neistinu, da su njenog supruga zvali telefonom, zakazali sastanak u Palati federacije i tražili od njega, noć pred ubistvo, da odloži put u Beč“.\nOdgovarajući na pitanje Mihajlova kakve su njegove veze sa Ljubišom Buhom i firmom „Difens roud“, Jovanović je rekao da je „Buhu upoznao 5. oktobra, kao i da Buha ni na koji način nije deo njegovog privatnog niti profesionalnog života“. On je istakao da je vlasnika „Difens rouda“ video poslednji put u julu 2001. godine i da nije bio u toj firmi kada je minirana. Jovanović je optužio DSS da je Čumetova supruga Ljiljana Buha radila za njihov račun.\nJovanović je demantovao da je u srodstvu sa Ljubomirom Jovanovićem Staklenim, pripadnikom surčinskog klana, navodeći svoje i Ljubomirovo porodično stablo kao jedan od dokaza da je takva tvrdnja DSS laž.\nMinistar policije Dušan Mihajlović rekao je da nikada nije video Spasojevića, da ne zna gde je Šilerova ulica, a da je Legiju viđao samo u službenim okolnostima.\nJovanović je optužio Vojislava Koštunicu i da je sa svojim kabinetom učestvovao u ometanju hapšenja Miloševića.\n- Akcija je organizovana profesionalno u njoj su učestvovale regularne policijske jedinice i pripadnici VJ. Uključio sam se u trenutku kada smo došli do saznanja da postoji saradnja između kabineta predsednika SRJ, načelnika Generalštaba VJ Nebojše Pavkovića, komandanta JSO Milorada Lukovića i samog Slobodana Miloševića - izneo je detalje Jovanović.\n- U takvim okolnostima uz konsultacije sa predsednikom srpske vlade, ministrom unutrašnjih poslova i načelnikom Resora DB stupio sam u kontakt sa tadašnjim funkcionerom SPS Branislavom Ivkovićem. Od njega sam zatražio da me uvede u rezidenciju i omogući razgovor sa Miloševićem. U međuvremenu, dobili smo dodatnu argumentaciju kroz saznanje da bi u slučaju akcije Milošević verovatno izgubio život. Razgovori su trajali tokom čitavog prepodneva... Tokom tog vremena nije bilo moguće kontaktirati predsednika Jugoslavije, svi pokušaji najviših članova državnog rukovodstva bili su bezuspešni, sve do sutrašnje sednice Predsedništva DOS - tvrdio je u svom obraćanju Jovanović.\nOn je rekao i da je sa Miloševićem u CZ razgovarao oko uslova smeštaja.\n- On je zahtevao bolju sobu, topliju, ili premeštaj u izolovanu kuću u okviru Instituta za bezbednost. Za te susrete zna i Milošević i njegova porodica, pojedini članovi Vlade Srbije i oni su uredno evidentirani u Okružnom zatvoru. U zatvor sam odlazio isključivo da bih posećivao Slobodana Miloševića - kategoričan je bio Jovanović.\nI. Cvetković - N. M. Jovanović\nPismo specijalnog tižioca skupštinskim odborima\nSvilanović i Jovanović prve mete\nBEOGRAD - Specijalni tužilac Jovan Prijić ocenio je da su mart i april ove godine predstavljali vreme najtežeg iskušenja svih delova legitimne državne vlasti.\n- Da su kriminalci uspeli, oni bi u daljnoj fazi svog plana, nakon atentata na premijera Đinđića, ‘digli’ JSO, doveli je u Beograd kao 2001. godine radi zauzimanja vlade i drugih važnih objekata, kao i RTS, što bi bio napad na državu - istakao je Prijić u informaciji koja je pročitana na zajedničkoj sednici odbora za pravosuđe i za bezbednost. Ta informacija je pročitana na zahtev potpredsednika Vlade Čedomira Jovanovića, koji je tražio da budu pročitana i pisma kojima se on oslobađa čuvanja državne, službene i vojne tajne. U informaciji se navodi „da je tokom predkrivičnog postupka u predmetu atentata na predsednika vlade Zorana Đinđića specijalni tužilac, na osnovu uzetih izjava od više osumnjičenih članova grupe Dušana Spasojevića Šiptara informisan da je njegovo zločinačko neprijateljsko udruženje donelo krajem 2002. godine konkretnu odluku da liši života prvo Čedomira Jovanovića i Gorana Svilanovića“.\n- Odluka da se liši života najpre Đinđić doneta je naknadno, prema sadašnjim podacima, isključivo od strane vođa zločinačko-neprijateljskog udruženja Spasojevića i Milorada Ulemeka Legije - navodi se u informaciji.\nPri tome se dodaje da se „razlozi za ovo ubistvo prema prikupljenim dokazima nalaze u političko - kriminalno - terorističkim motivima i takvim ambicijama Spasojevića i Ulemeka, koji su išli i ka ostvarivanju stvarnih učvršćenih veza sa pojedinim funkcionerima državne vlasti na planu ostvarenja svojih političko-kriminalnih motiva“.\nSpecijalni tužilac navodi da su „zbog ogromne lične finansijske moći zasnovane na ranijem vršenju krivičnih dela Spasojević i Ulemek sebe smatrali realnim i bitnim činiocima političkog života zemlje u toj meri da su sa svojim zločinačko-neprijateljskim okruženjem predstavljali otvorenu paradržavnu strukturu čija je namera bila prethodno - najmanje bitan uticaj na funkcionisanje svih glavnih tokova društvenog i državnog života a u krajnjoj fazi postajanje bitnog legalnog faktora politike i vlasti“.\nSastanci u Kuli\nJovanović je potvrdio da se više puta sastajao sa Legijom u Kuli i da je „nekoliko puta primetio i Spasojevića koji nije učestvovao u tim razgovorima“, a da je poslednji put sa njim razgovarao 13. novembra 2001. godine, a razlog sastanka je bila odluka Mihajlovića da se povuče sa mesta ministra policije.\n- Tu njegovu pismenu odluku sam, u prisustvu samog ministra, Lukovića i zamenika komandanta Maričića, pocepao. To je bio moj poslednji susret sa tim ljudima i posle toga ni Lukovića ni Spasojevića, kao ni bilo koju drugu osobu koja se pojavljivala u njihovom okruženju nisam video - rekao je potpredsednik Vlade.\nDosijea DB kod Ljilje Nedeljković\nJovanović je naveo i da je razgovarao sa bivšim načelnikom RDB Radomirom Markovićem dva meseca po njegovom hapšenju posle podizanja optužnice za ilegalno iznošenje dokumentacije iz arhive ove službe.\n- On mi je tada rekao da ne vidi šta je nezakonito učinio što je dosijea tadašnjeg predsednika Vlade Zorana Đinđića, moj dosije i dosijea Dušana Mihajlovića i još nekolicine lidera DOS dostavio Ljiljani Nedeljković, šefu kabineta Vojislava Koštunice. Na zatvorenom suđenju to je potvrđeno i to su okolnosti koje se ne mogu demantovati, kao i podatak da je dosije o praćenju Slavka Ćuruvije dobila takođe Nedeljković. Bez te dokumentacije MUP Srbije tapkao je u mestu - rekao je potpredsednik Vlade Čedomir Jovanović.\nHag ishodište svih afera\nJovanović je prilikom izalaganja kao ishodište svih afera u Srbiji označio problem saradnje sa Tribunalom koji je i doveo, ističe on, do podele u valadajućoj koaliciji.\n- Hapšenje Sobodana Miloševića i njegovo izručenje Tribunalu, ubistvo Momira Gavrilovića, pobuna „crvenih beretki“ i ubistvo predsednika Vlade Srbije i odnos političkih aktera prema svim tim događajima zapravo govore da je ishodište problema Haški Tribunal - rekao je potpredsednik Vlade.


Karlo Anćeloti zapanjen: Trener Napolija u šoku posle pobede Zvezde nad Liverpulom | Vestinet.rs\nPočetna ZANIMLJIVOSTI\tKarlo Anćeloti zapanjen: Trener Napolija u šoku posle pobede Zvezde nad Liverpulom\nKarlo Anćeloti zapanjen: Trener Napolija u šoku posle pobede Zvezde nad Liverpulom\nKarlo Anćeloti – foto: Tanjug\nTrofejni trener se našao u čudu kada je saznao rezultat utakmice u Beogradu.\nAnćelotijev Napoli je sinoć uspeo da sačuva bod u duelu sa Parižanima, pa je rezultat iz Beograda ostavio Napolitance u povoljnoj poziciji pred poslednja dva kola grupne faze Lige šampiona.\n– Ma, ovo niko nije ni sanjao. Liverpul da izgubi u Beogradu? Stvarno, sada je sve otvoreno, Zvezda je u igri, ko bi pomislio da će se to desiti nakon njihovog poraza od 6:1 u Parizu – rekao je trener Napolija.\nTrofejni stručnjak je svestan koliko pobeda ekipe Vladana Milojevića može u konačnom zbiru bodova značiti Napolitancima.\n– Sada su dva remija sa PSŽ pozitivna, imamo prednost, ako završimo sa istim brojem bodova. Ne može da bude otvorenije, svako ima šansu – kaže trener Napolija.\nAnćeloti se nada da bi pobedom protiv Zvezde na svom terenu Napoli definitivno obezbedio učešće u nokaut fazi.\nIpak, Italijan dobro zna da i ekipa Vladana Milojevića ima pregršt takmičarskih motiva da se na toj utakmici predstavi u najboljem mogućem svetlu i još jednom zagorča život najbogatijim klubovima Evrope.\nFull time in the other game in Group C of the #ChampionsLeague: Napoli & PSG share the spoils as the match ends 1-1 in Italy after a Lorenzo Insigne penalty cancelled out Juan Bernat’s late first half opener #LFC #UCL pic.twitter.com/U6LJjUL2Ox\n— BBC Merseyside Sport (@bbcmerseysport) November 6, 2018\nCrvena zvezdafudbalKarlo AnčelotiLiga šampionaLiverpulNapoliPSŽ


Ružić: Opštinama na raspolaganju 320 miliona dinara - Društvo - Dnevni list Danas\nPočetna » Društvo » Ružić: Opštinama na raspolaganju 320 miliona dinara\nRužić: Opštinama na raspolaganju 320 miliona dinara\nMinistar državne uprave i lokalne samouprave Branko Ružić izjavio je da javni poziv za finansiranje projekata u lokalnim samoupravama počinje danas i trajaće do 15. marta.\n0Piše: Fonet 23. februara 2018. 10.08 Izmenjeno: 11.02\nOsnovni uslov za učešće na konkursu je obezbeđena projektna dokumentacija, saglasnost i dozvole.\nOpredelili smo nešto više od 250 miliona dinara za objekte od opšteg društvenog interesa kao što su ambulante, sportski objekti, vrtići i škole, rekao je Ružić za RTS. On je dodao da je oko 50 miliona dinara odvojeno za IT tehnologije i e-upravu, a nešto manje od 20 miliona dinara opredeljeno je za sportske, turističke i kulturne manifestacije.\nKomisija za sprovođenje postupka će proceniti prioritete i nadam se da ćemo pokriti između 40 i 60 jedinica lokalne samouprave, kazao je Ružić i dodao da će se finansirati i projekti koji su početi, a još nisu stavljeni u funkciju.\nRužić je naveo da će opštinama na raspolaganju biti 320 miliona dinara i precizirao da je budžetski fond za lokalnu samoupravu ove godine povećan čak za 32 puta.\nbranko ruzic, javni poziv, opstine, projektiBeograd


U Crnoj Gori proteruju Svetog Savu — danas nije ni u kalendaru - 27.01.2018, Sputnik Srbija\nVođene iracionalnom težnjom da se u svemu dopadnu zapadnim centrima moći, crnogorske vlasti istrajavaju na projektu stvaranja novog čovjeka u Crnoj Gori. 27.01.2018, Sputnik Srbija\nMRGUD12 obzirom da su sadsnji dukljani u dosluhu sa vlastodrscima koji se nemogu smatrati potomcima pravih crnogoraca odnosno sreba treba pokusat stvorit nesto u sto bi se mogli uklopit a sto bi bilo izmedu katolika i muslimana jer takvih nema medu srbima a ni medu poturicama pa se sa mirasem dovijaju kako privuc sto vise jeretika a sto im otprilike ne ide obzirom na peticije de vrbuju clanove obzirom da je ipak vise onih koji znaju ko su i od koga su\nTaj projekat prije svega podrazumijeva proces agresivne dukljanizacije crnogorskog društva, a kao jedna od ličnosti koja naročito nervira ideologe evroatlantske dukljanske Crne Gore, nažalost je i prvi srpski arhiepiskop Sveti Sava — ličnost od neprocjenjivog značaja i ugaoni kamen kako Srbije tako i Crne Gore.\nKoliko je srpski svetitelj trn u oku takozvanim Dukljanima dovoljno govori i detalj da je u kalendaru NVO „Crnogorske pravoslavne crkve“ pod datumom 27. januar Sveti Sava izostavljen, dok se Nemanjići na svakom mogućem koraku proganjaju i pokušavaju proglasiti za „okupatore“.\nIstoričar Goran Kiković za Sputnjik kaže da je aktuelna vlast u Crnoj Gori, po svemu sudeći, želi novu ideologiju koja je naslonjena na tzv. „Crvenu Hrvatsku“, istovremeno primjećujući da su čak i „Turci dozvoljavali proslavu Svetog Save“, dok ga, kako kaže, „Dukljani protjeruju i proglašavaju za okupatora“.\nKiković, kojem je nedavno od Saveza pisaca Rusije za knjigu — „Srpski narod u Crnoj Gori kroz vjekove“ uručena Zlatna medalja Puškina, takođe se pita kako Svetog Sava „može biti okupator u sopstvenoj kući u kojoj se rodio i njegov otac“.\n„Sveti Sava je duboko ukorijenjen u Crnoj Gori, njegov otac Stefan Nemanja je rođen u Ribnici kod današnje Podgorice. Oni žele da promijene crnogorski identitet i da stvore kako su istakli prije desetak godina novog Crnogorca koji nema nikakve veze sa Srbinom. Najveći dukljanski neprijatelji su upravo oni srpski velikani koji su sa ovih prostora, a to su: Nemanja, Sveti Sava, Sveti Petar Cetinjski, Njegoš, knjaz Danilo, kralj Nikola, i Vuk Karadžić“, objašnjava Kiković.\n19 Avgust 2017, 17:04\nKada je riječ o opsesivnoj težnji takozvanih Dukljana da se obračunaju sa likom Svetog Save, naš sagovornik podsjeća da je upravo „jedna od bitnih karakteristika Srpske pravoslavne crkve nesumnjivo i ta da je ona svetosavska Crkva (jer je Sava Nemanjić njen utemeljitelj)“, te se, dodaje Kiković, „o svetosavskom pravoslavlju može govoriti sa posebnog aspekta, čak i u okviru opšteg pravoslavlja“.\n„Sveti Sava je nastavio ono što je počeo njegov otac Nemanja, da sabere srpski narod u jednu državu, a da tom državom rukovodi božija mudrost. Episkopije koje je postavio u Stonu, u zahumskoj oblasti, na Prevlaci, u zetskoj oblasti, u Budimlji, u raškoj oblasti, u Žiči u oblasti Morave, u Prizrenu, na jugu svoje očevine, u Hvosnu govore vidno kakvom je duhovnom žeđu gorio da sabere srpski narod u jednoj državi, u jednom jeziku i u jednoj crkvi“, kaže Kiković.\nKada je riječ o tradiciji i proslavljanju kulta svetosavlja u Crnoj Gori, Kiković napominje da je „odlukom knjaza Danila iz 1856. godine praznik Svetog Save u Crnoj Gori ozvaničen kao školska slava i da se u školama punih 90 narednih godina proslavljao u kontinuitetu sve do 1946. godine, kada je odlukom „’narodnih komunističkih vlasti‘ prestalo održavanje svetosavskih proslava u školama“.\nNaš sagovornik takođe podsjeća da se Sveti Sava proslavljao i u staroj Crnoj Gori, što, kako kaže, upućuje da je „Pravoslavna crkva u njoj srpska, odnosno da je samostalna crnogorska država sebe smatrala organskim dijelom Srpske crkve, bez obzira na njenu prinudnu jurisdikcionu razjedinjenost“.\nDa je to zaista tako i bilo, vjerovatno najubjedljivije potvrđuje i podatak da se najveći broj hramova i manastira posvećenih Svetom Savi među eparhijama Srpske pravoslavne crkve danas nimalo slučajno nalazi na teritoriji Mitropolije crnogorsko-primorske, čije je sjedište na Cetinju, pa je sagovornik Sputnjika više nego ubijeđen da pokušaj stvaranja novog čovjeka ipak nema previše šansi za uspjeh u Crnoj Gori.\n„Nesrećnim Dukljanima smeta Sveti Sava, pa ga ne proslavljaju, iako je Sveti Sava proslavljan i na Cetinju. No, očigledno da su se prevarili da mogu silom da ga potru iz našeg pamćenja, jer kako reče umni Vuk Karadžić „narodu se na silu može uzeti sve, ali mu se na silu ništa ne može dati“, zaključuje Kiković.\n27 Januar 2018, 14:25


"Premijer Vučić voli da održava predizbornu tenziju" ZORANA MIHAJLOVIĆ\nPremijer Aleksandar Vučić voli da konstantno održava predizbornu tenziju, jer smatra da će Vlada Srbije tako da ima bolje rezultate, i to poštujem, izjavila je potpredsednica Vlade Srbije i SNS Zoran Mihajlović\n"Pre nekoliko meseci na sednici Predsedništva SNS glasala sam da idemo na vanredne parlamentarne izbore i sada ćemo verovatno ponovo razgovarati i o ovoj temi. Razgovaraćemo i s kim ćemo na izbornu listu za pokrajinske i lokalne izbore. Što se mene tiče, nisam promenila mišljenje", rekla je Mihajlovićeva za list "Danas".\nOna je kazala da se "za stranku Ivice Dačića i pored svih napada na SNS i mene lično, može reći da su korektan partner".\n"Mada, i konkurencija je baš loša. Ako pogledate političku scenu, s kojom bi to strankom mogli da podelimo bar deo odgovornost u vođenju države? Sa Pajtićevom DS i svim njihovim otcepljenim strankama? Sa Šešeljom, koji je politiku pretvorio u rijaliti? Sa nacionalističkim blokom okupljenim oko Dveri i DS S, na koje ćemo u jako bližoj budućnosti morati da obratimo posebnu pažnju, pre svega zbog naše dece. SPS danas je najmanje loš partner", smatra Mihajlovićeva.\nNa pitanje da li smatra da bi bilo dobro da na proleće budu raspisani i predsednički izbori, Mihajlovićeva je rekla da "kao što raspisivanje parlamentarnih izbora najviše zavisi od Vučića, tako raspisivanje predsedničkih zavisi samo od Tomislava Nikolića".\n"Nikolić bi morao da podnese ostavku jer mu mandat ističe 2017. Verujem i da predsednik Nikolić, ukoliko uopšte razmišlja o vanrednim izborima, razmišlja i o tome kako su prošli njegovi prethodnici koji su podnosili ostavke pre kraja mandata", rekla je potpredsednica Vlade i SNS.\nNa pitanje koga će SNS podržati na sledećim predsedničkim izborima, Mihajlovićeva je odgovorila da će "odluku koga će podržati SNS predložiti Vučić, a odlučiće Predsedništvo i Glavni odbor stranke".\n"Zbog ogromne popularnosti koju Vučić ima kod građana Srbije, jedini način da bilo ko pobedi na predsedničkim izborima jeste da prethodno dobije podršku Vučića i naravno SNS. To važi i za Nikolića", rekla je ona.\nNa pitanje da li se na Izbornoj skupštini naprednjaka početkom februara mogu očekivati i promene na mestima potpredsednika stranke, Mihajlovićeva je odgovorila da "SNS treba da vode oni koji imaju najbolje rezultate".\n"Da li ću zadržati stranačku funkciju odlučiće isključivo Aleksandar Vučić, koji će vrednovati naše rezultate. Nikakvu stranačku kampanju pred Skupštinu neću da vodim i ako moji rezultati ne budu dovoljni, neću biti u vrhu stranke", rekla je Mihajlovićeva.\nŠto se tiče Bratislava Gašića, koji je takođe potpredsednik stranke, "dopustite nam da kao stranka, bez sufliranja javnosti, izaberemo one za koje mislimo da su najbolji. A da li smo u pravu, pokazaće građani na izborima", rekla je Mihajlovićeva.\n« Vulin: Bez obzira na nisku temperaturu, migranti zbrinuti Usporen saobraćaj, prohodni svi putni pravci, čeka nas ledena kiša »


Meke metode diplomatije na Rusiju ne deluju\nBeta 26. aprila 2016. 10:10\nŠef poljske diplomatije Vitold Vaščikovski pozvao je NATO da dinamično odgovori na pretnje koje za istočno krilo NATO predstavlja Rusija, jer kako je ocenio u komentaru za Forin polisi, meka diplomatija na Rusiju ne deluje.\n„Ne možemo da pobegnemo od geopolitičke realnosti: svedoci smo radikalnog pogršavanja bezbednosti u istočnom i južnom susedstvu Evrope. Zato forsiramo kod naših saveznika dinamičniji pristup NATO i da se uzme u obzir opasnost koju predstavljaju impulsivne i politički nametljive ruske vlasti“, napisao je Vaščikovski u komentaru za američki magazin.\nVaščikovski je optužio Rusiju da pokazuje mišiće na istočnoj granici NATO i da je jedini pravi odgovor na to jačanje transatlantske solidarnosti izgradnja vojne infrastrukture i razmeštanje vojnika zapadnog vojnog saveza u graničnim oblastima ka Rusiji.\n„Metode meke diplomatije kakvu zastupa OEBS ne deluju, (Rusija) neprestano testira jedinstvo i vojnu aktivnost NATO, a sve to stvara prostor koji koriste ruske vlasti da se sve više priklone politici sile“, napisao je Vaščikovski, javljaju danas poljski mediji.\nŠef poljske diplomatije ocenio je da činjenica da je Poljska kao i druge zemlje istočnog krila ušla u NATO ne garantuje sama po sebi bezbednost i da je neophodno da se zapadni vojni savez vrati svojim korenima – da zastrašuje spoljnog agresora, razmenjuje vojna iskustva i veštine i iskazuje solidarnost prema svojim članicama kako bi zastrašivanje bilo verodostojno.\n„Ukoliko NATO treba da se brani efikasno, svaka njegova članica mora da zna za šta se bori, za kakve vrednosti, za kakvu vrstu društva. Jedino tešnja saradnja izmedju SAD i Evrope i vidljivo jačanje istočnog krila NATO mogu da garantuju regionu dugoročnu bezbednost i to da Evropa više nikada neće zadavati glavobolje svetu“, zaključio je Vaščikovski.


Kako da podesim ili otkažem program sa odlaganjem na Beko mašini za pranje sudova?\nAko želite da vaša mašina za pranje sudova ciklus završi kasnije, možete da odgodite početak ili zadate vreme završetka odabranog pograma na mašini za pranje sudova (zavisno od modela vašeg uređaja). Ovo je naročito korisno ako je cena električne energije ili vode niža u određeno doba dana.\nDa biste podesili program sa odlaganjem, napunite mašinu za pranje sudova i odaberite program sa svim dodatnim funkcijama. Pritisnite dugme za funkciju odlaganja pranja da biste zadali kada želite da uređaj počne sa radom. Zatvorite vrata uređaja. Kada istekne vreme, odabrani program će automatski da počne. Kada je aktivna funkcija odlaganja pranja, ne možete da menjate program pranja, dodatne funkcije ili period odlaganja pranja.\nDa biste otkazali funkciju odlaganja pranja, otvorite vrata mašine za pranje sudova i istovremeno pritisnite dugmad za izbor programa/otkazivanje programa i zadržite ih tri sekunde. Onda zatvorite vrata uređaja i sačekajte da se završi proces sušenja.\nViše informacija potražite u našem vodiču o programima i funkcijama Beko mašine za pranje sudova.


Ministarstvo odbrane BiH prva bh. institucija u projektu borbe protiv korupcije\nMuški Portal » Puls » Ministarstvo odbrane BiH prva bh. institucija u projektu borbe protiv korupcije\nMinistarstvo odbrane Bosne i Hercegovine prva je državna institucija koja kreće u realizaciju projekta nulte stope tolerancije na korupciju pod nazivom “Etička linija”, kazao je danas na konferenciji za novinare ministar odbrane BiH Zekerijah Osmić, prenosi Anadolu Agency (AA). U smislu praćenja i prijavljivanja, projekat nulte stope tolerancije na korupciju provodit će se jednako za vojnika i za ministra, rekao je Osmić.\n“Mi u Ministarstvu odbrane i Oružanim snagama BiH nismo imuni na korupciju. Pojava korupcije u sistemu odbrane, pored svih negativnosti koje nosi sa sobom, istovremeno predstavlja i ozbiljnu sigurnosnu prijetnju, obzirom da umanjuje snagu i borbenu moć OSBiH, kao i mogućnost njihove adekvatne reakcije u slučaju potrebe”, istakao je Osmić.\nNeophodno je i značajno pronaći adekvatne mjere za borbu protiv korupcije unutar odbrambenog sistema, rekao je Osmić, dodavši da će projekat “Etička linija” biti realizovan u više pravaca, a prvenstveno na polju prevencije i smanjenja pojave korupcije.\n“Od ovog trenutka niko u Ministarstvu odbrane, pa ni sam ministar, niti aktuelni niti budući, ne može ukloniti niti korigovati prijavu ili prijave i dokaze o zloupotrebama koji se pošalju kroz sistem ‘Etička linija’. Kao ministar, garantujem efikasnu reakciju, postupak protiv odgovornih i zaštitu prijavitelja, preuzimanje odgovornosti i vođenje kompletnih mehanizama nulte tolerancije na sve nepravilnosti unutar institucija”, naglasio je Osmić.\nDirektor kompanije NET Consalting, koja se bavi uvođenjem programa za prevenciju korupcije unutar institucija BiH Bojan Bajić, istakao je kako je na prijedlog USAID-a, Ministarstvo odbrane prva institucija u koju se uvodi ovaj program.\nMuški portal Airsoft i paintball na Igmanu\n“Zadivljujuća je spremnost rukovodstva Ministarstva odbrane da preuzme odgovornost da spriječi nastanak nepravilnosti, šteta, korupcije i tako dalje”, istakao je Bajić, dodavši da niko nema mogućnosti da mijenja ili manipuliše prijavama u sistemu.\nMinistar Osmić je dodao kako će nakon implementacije novog projekta kako uposlenici Ministarstva, tako i svi oni koji smatraju da u Ministarstvu ima određenih nepravilnosti ili korupcije, imati priliku da to i prijave.\nBiH: Rupa koja je progutala jezero kod Ključa i dalje se širi #foto\nNakon presude Iliji Jurišiću u Beogradu: Tužilaštvo zadovoljno, odbrana najavila žalbu


Ministarstvo državne uprave i lokalne samouprave | PREDSTAVLJAMO VAM NIŠ – PETI DEO „SRPSKE SLAGALICE“\n6. jula 2015. PREDSTAVLJAMO VAM NIŠ – PETI DEO „SRPSKE SLAGALICE“\nPotpredsednica Vlade i ministarka državne uprave i lokalne samouprave dr Kori Udovički je, putem projekta „Srpska slagalica“ (www.serbianpuzzle.rs), želela da svake nedelje predstavi po jedan grad ili opštinu naše zemlje kroz pet različitih tema: investicioni potencijal, kulturna manifestacija, istorijat, znamenita ličnost i kulinarski specijaliteti.\n“Slika Srbije ne sme i ne treba da bude samo slika glavnog grada. Naš je cilj da svaka opština i svaki grad Srbije imaju jednake šanse. Nadam se da ćete uživati zajedno sa nama u sklapanju slagalice naše Srbije”, poruka je potpredsednice Vlade ovim projektom.\nOve nedelje predstavljamo vam Niš – najveći grad u jugoistočnoj Srbiji i treći grad po veličini u Srbiji.\nU ovom gradu (274. godine) rođen je rimski imperator, koji je donošenjem Milanskog edikta napravio najveću prekretnicu u verskoj istoriji Evrope i koji je svojim načinom ratovanja, verovanja, gradnjama, životom svrstao sebe u red najuticajnih državnika tog perioda – car Konstantin.\nDanas je Niš reformisao svoju administraciju i primenio nove modele i pristupe u radu, u cilju unapređenja kvaliteta života u lokalnoj zajednici, podizanja nivoa usluga građanima, privlačenja novih investicija, uspostavljanja partnerskog odnosa sa postojećom privredom, podsticanja preduzetništva i razvoja lokalne privrede. Grad, koji je, zahvaljujući saradnji sa investitorima, od 2011. otvorio 4500 novih radnih mesta, omogućava investitorima da za godinu dana od ideje dođu do završenog greenfield projekta.\nOve nedelje, svi koji su zaljubljeni u srpske specijalitete mogu pročitati više o niškim jelima, jer je burek, po istorijskim podacima, baš nastao u Nišu 1498.godine, a svi oni koji žele da posete ovaj divni grad, preporučujemo da to učine od 13. do 16. avgusta 2015. godine kada se održava dvadeset prvi Nišville Jazz Festival.\nViše o ovom gradu i ostalim lokalnim samoupravama Srbije pogledajte na www.serbianpuzzle.rs


Tužilaštvo odustalo od gonjenja novinara zbog sumnji da je lažirao sopstvenu otmicu - Društvo - Dnevni list Danas\nPočetna » Vesti » Društvo » Tužilaštvo odustalo od gonjenja novinara zbog sumnji da je lažirao sopstvenu otmicu\n„U krivičnom predmetu protiv okrivljenog Cvetković Stefana iz Bele Crkve, zbog produženog krivičnog dela lažno prijavljivanje… izjavljujem da odustajem od gonjenja okrivljenog Cvetković Stefana“, navodi se u obaveštenju koje je potpisala zamenica javnog tužioca Zorica Grujin.\nCvetković je ovom prilikom naveo da već dve i po godine živi pod policijskim obezbeđenjem i video nadzorom.\n„Sada želim da čujem šta kaže premijerka Ana Brnabić, koja me je svuda optuživala da sam se ja sam oteo“, rekao je Cvetković agenciji Beta.\nViši sud u Pančevu prošle godine je ukinuo okrivljujuću presudu protiv slobodnog novinara Stefana Cvetkovića iz Bele Crkve, kojom je bio osuđen na osam meseci zatvora zbog navodnog lažnog prijavljivanja sopstvene otmice, u junu 2018. godine.\nPredmet je bio vraćen Osnovnom sudu u Vršcu na ponovno postupanje.\nNestanak novinara Stefana Cvetkovića bio je prijavljen 13. juna 2018. godine, kasno uveče, a visoki državni funkcioneri su 15. juna u rano popodne saopštili da je Cvetković pronađen.\nCvetković je 19. juna u Beogradu održao konferenciju za novinare na kojoj je ostao pri svojim tvrdnjama da su ga otela trojica nepoznatih ljudi, od kojih su dvojica na glavi imali „maske“, a da je treći, koji prema njegovim rečima nije nosio masku, imao „nešto slično policijskoj znački“.\nTužilaštvo je tada najavilo i podnošenje krivične prijave protiv Cvetkovića.\nOn je, međutim, na konferenciji za novinare odbacio ovakve navode tužilaštva i u emotivnom obraćanju medijima tvrdio da je bio otet.\nNovinarska udruženja i pravni stručnjaci ukazali su na činjenicu da su 15. juna na konferenciji za novinare javnost o nestanku pa o pronalasku Cvetkovića obaveštavali organi koji nisu nadležni za to, kao što su predsednik Srbije Aleksandar Vučić, tadašnji ministar unutrašnjih poslova Nebojša Stefanović i direktor Bezbednosno-informativne agencije Bratislav Gašić.\nStefan Cvetković: Novinar\nPosle otmice, Cvetković je u julu 2018. godine bio fizički napadnut u Beloj Crkvi, nakon čega je napadač bio uhapšen.\nTaj novinar je 18. jula prijavio da su nepoznate osobe otvorile vatru na automobil u kojem se u tom trenutku nalazio sa prijateljem, u blizini Bele Crkve.\nOn je posle toga optuživao vlasti u Srbiji da sprovode „torturu nad njim, jer se interesuje za razotkrivanje slučaja ubistva srpskog političara sa Kosova Olivera Ivanovića.\nCvetković je i ranije prijavljivao pretnje smrću, a 2008. godine je i fizički napadnut, kada ga je pesnicom u glavu udario bivši policajac M.P, koga je potom privela lokalna policija.\nTaj bivši policajac bio je suspendovan sa posla pošto su RTV TNT, a potom i RTV B92 emitovali snimak na kojem se vidi da on konzumira narkotike.\nStefan Cvetković izjavio je u decembru 2015. godine da su mu nepoznati počinioci polupali automobil, nakon što su ga lokalni funkcioneri označili kao „legitimnu metu“, proglašavajući ga „stranim plaćenikom“.\n„Nisam spreman da ustuknem pred sistemski raširenom korupcijom i kriminalom koji urušava temelje našeg društva. Još uvek verujem u univerzalnu vrednost: da je moguće ubiti novinara, ali da nije moguće ubiti istinu“, poručio je tada Cvetković.\nCvetković je 2015. godine prijavio i veliki broj pretnji smrću njemu i njegovoj porodici i rekao da su pretnje počele nakon što je predsedniku Srbije Aleksandru Vučiću na konferenciji za novinare u Vladi Srbije 7. avgusta, postavio pitanje o istragama u vezi sa navodnim zloupotrebama u Fondu za kapitalne investicije Vojvodine.\nTom novinaru je 15. decembra 2016. godine neko na automobilu napisao „mrtav“, a on je sumnjao da preteća poruka može da ima veze sa njegovim izveštavanjam o kriminalnom skladištenju i spaljivanju opasnog otpada u Beloj Crkvi.\nBio je osuđen i na novčanu kaznu od 2,15 miliona dinara po presudi Osnovnog suda u Vršcu, a u sva tri slučaja sudila je sudija Cveta Kajević Grubišić.\nlažna otmicaStefan CvetkovićTužilaštvo\n2 reagovanja na “Tužilaštvo odustalo od gonjenja novinara zbog sumnji da je lažirao sopstvenu otmicu”\n31. januara 2021. u 19.01\nKo će čoveku da plati maltretiranje od strane tužilaštva ?\n31. januara 2021. u 20.15\nOvo nije za sud,ovo je zrelo za Kovin na duze vreme!


Poslodavci Srpske za ukidanje pomjeranja sata - Moja Hercegovina\nPočetna / Poslodavci Srpske za ukidanje pomjeranja sata\nPoslodavci Srpske za ukidanje pomjeranja sata\n14. Februara 2018. 11:41\n“To, barem mi, nismo osjetili u poslovanju. Čak se dešavalo da je utrošeno više energije. Mi smo za ukidanje tog računanja, koje je vještačko, odnosno da imamo prirodno ili takozvano `sunčano mjerenje`. To je ovo postojeće, zimsko računanje vremena”, rekao je Škrebić Srni.\n“Mislim da je odluka o ukidanju zimskog i ljetnog računanja vremena dobra i u funkciji očuvanja zdravih navika i potencijala svakog čovjeka”, napomenuo je Kuprešak.\nOznakepomjeranje sata poslodavci RS


Udruženje Reciklera Srbije | Udruženje reciklera Srbije u poseti kompaniji “Božić i sinovi”\nмарт 5, 2018\tAutor Recikleri Srbije\tKategorija Vesti\nKompanija “Božić i sinovi” planira do aprila da pusti u rad novo postrojenje za reciklažu rashladnih uređaja kapaciteta 10.000 tona godišnje u jednoj smeni. Ovu lepu vest u Udruženju reciklera Srbije smo saznali prilikom obilaska BIS Reciklažnog centra u Omoljici kraj Pančeva, koji posluju u okviru kompanije “Božić i sinovi”.\nPostrojenje za reciklažu sijalica\nSuzana Obradović i Nikola Egić\nDirektor “Božić i sinovi” Nikola Egić i generalna sekretarka Udruženja reciklera Srbije su razgovarali o situaciji u reciklažnoj industriji u našoj zemlji, kao i o poslovanju i planovima kompanije.\nU Omoljici je jedino mesto u Srbiji gde se recikliraju sijalice, međutim sakupljačka mreža nije razvijena, a ljudi u Srbiji nisu još dovoljno edukovani da sijalice odvajaju za reciklažu.\nBIS Reciklažni centar u Omoljici\nKada je reč o elektronskom otpadu, zanimljivo je da pančevačka kompanija IT komponente izvozi u Singapur s obzirom na to da u našoj zemlji ne postoji dalji tretman, a u Singapuru se iz tih komponenti odvajaju plemeniti metali.


EU preusmjerava 18 miliona eura iz IPA II za ekonomski opravak BiH @ StartBiH.ba\n30°C Banja Luka\nVijeće ministara BiH utvrdilo je Prijedlog dopune I Sporazuma o finansiranju godišnjeg akcijskog programa za Bosnu i Hercegovinu za 2019. između Evropske unije (EU), koju predstavlja Evropska komisija, i Bosne i Hercegovine, koju predstavlja Direkcija za evropske integracije Vijeća ministara BiH, sa Osnovama za njegovo zaključivanje.\nEvropska unija tom dopunom želi osigurati sredstva kako bi bio podržan ekonomski oporavak BiH nakon pandemije COVID-19, uvođenjem dvije nove akcije, i to "EU4 mala i srednja poduzeća" s budžetom 14 miliona eura i "EU4Trade" s budžetom četiri miliona eura. Ova sredstva preusmjerena su iz akcija "EU4Energy" i "EU4Transport".\nIstovremeno, ukupna vrijednost godišnjeg akcionog programa za BiH ostaje ista i iznosi 85.490.154 eura, kao i ukupan doprinos EU u iznosu 81.898.200 eura.\nMinistarstvo finansija i trezora dostavit će Prijedlog te dopune Predsjedništvu BiH u daljnju proceduru, a za bh. potpisnika je predložen direktor Direkcije za evropske integracije, saopćeno je iz Vijeća ministara BiH.\nNarodna knjižnica HNŽ-a upozorava na važnost čitanja djeci od najranije dobi\nprije 7h 0\nBHRT:Pokrenut disciplinski postupak zbog netačnog i nedopustivog karakteriziranja Armije BiH “takozvanom”\nDodikova djeca objavila koje su sve firme njihove\nKOMŠIĆ: "NATO odbacio konstitutivnost, POZDRAVLJAM DEKLARACIJU!"\nUpućen prijedlog: Đoković počasni građanin Visokog\nVijesti / Bosna i Hercegovina 294814\nPolitika / Bosna i Hercegovina 222543\nVijesti / Svijet 218810\nVijesti / Regija 214986


Independent: Britanci se predomislili, žele referendum - Televizija Kopernikus TV K::CN\nIndependent: Britanci se predomislili, žele referendum\nGrađani Velike Britanije su se predomislili i žele novi referendum o izlasku zemlje iz Evropske unije, pokazuje novo istraživanje javnog mnjenja.\nPrema najnovijim rezultataima anketa, 53 odsto građana sada bi podržalo glasanje o tome da li da prihvate konačne uslove dogovora o Bregzitu, dok je 47 odsto protiv, piše danas britanski dnevnik „Indipendent“.\nNajnoviji rezultati analize javnog mnjenja pokazali su da je u porastu broj onih koji su protiv „tvrdog Bregzita“.\nSamo 35 odsto građana složilo se sastavom Tereze Mej da je „bolje ne postići dogovor, nego postići loš dogovor“ u pregovorima sa EU, pokazalo je istraživanje „Mejl on sandej“.\nU međuvremenu, još jedna analiza pokazala je da pristalice Laburističke partije u velikoj meri podržavaju najmekšu varijantu Bregzita, piše „Independent“.\nBregzit znači da će Britanija napustiti jedinstveno tržiste i carinsku uniju EU, kaže on i dodaje da želi razlaz koji ne bi ugrozio radna mesta i investicije, prenosi Rojters.\nBritanski opozicioni Lauristi saopštili su da je britanska premijerka Tereza Mej nakon izborne kocke, ostala bez autoriteta uoči formalnih pregovora o Bregzitu.\nIstovremeno, laburistički portparol za Bregzit Keir Starmer izjavio je za BBC da je to Britaniju dovelo u najgori mogući položaj pred početak razgovora sa Evropskom unijom, preneo je Rojters.


Ostali sportovi - Kuglanje: Predsedništvo Međunarodne federcije FIK NBC završilo zasedanje u Beogradu\nKuglanje: Predsedništvo Međunarodne federcije FIK NBC završilo zasedanje u Beogradu\nNapisano u kategoriji Ostali sportovi, 10 jula, 2010\nPredsedništvo Međunarodne kuglaške federacije – sekcija klasik (FIK NBC) završilo je sednicu u Beogradu u Hotelu „M“. Predsedavao je predsednik Zigfird Švajkard (Nemačka) koji se, po završetku desetočasovnog sastanka, zahvalio domaćinu Urošu Dragojloviću, predsedniku Kuglaškog saveza Srbije i potpredsedniku FIK – NC na gostoprimstvu i odličnoj orgaanizaciji sastanka.\nTeme su bile tehničke, o načinu izbora učesnika Svetskog Kup-a, Kup-a Evrope i Kup-a NBC federacije, ali se razgovaralo i o pripremi Konferencije FIK NBC u septembru u Ljubljani, na kojoj će se i žrebati grupe za ekipni Šampionat sveta u BiH u maju iduć godine, gde muška reprezentacija Srbije brani titulu\n– istakao je Uroš Dragojlović.\n– I dalje će u Kup-u NBC federacije igrati po dve ekipe, pobednik nacionalnog kupa i trećeplasirani tim iz lige. Čini mi se da će problem sa nemačkom federacijom, gde još uvek postoji liga sa 200 hitaca, iako se u svim ostalim zemljama prešlo na 120 hitaca, biti rešen na zadovoljavajući način da se ne oštete igrači i klubovi. Predloženo je da se na konferenciji u Ljubljani razmatra i jedan od zaključaka da se na ekipnom svetskom šampionatu ubuduće ne igraju utakmice za treće mesto, već da poraženi polufinalisti dobijaju bronze …\nDobra vest je i da je Srbija za pojedinačni seniorski Svetski Kup u oktobru u Ricingu u Austriji dobila još mesta u ženskoj konkurenciji. Tako će ukupno igrati šest srpskih kuglašica, umesto četiri kako je prvobitno bilo određeno. U muškoj konkurenciji Srbija takođe ima šest mesta. Jedino Nemačka i Srbija imaju maksiimalan broj od po šest kuglašica i kuglaša na ovom takmičenju.\nČlanovi Predsedništva FIK NBC posetili su i kuglanu BSP u Pančevu gde im je domaćin bio veliki kuglaški entuzijasta i mecena ovog sporta Pavle Marković. Tom prilkom uručeni su i darovi predsedniku FIK NBC Zigrifdu Švajkardu za 72. rođendan koji je proslavio u Beogradu. Od KSS je dobio monografiju “U zagrljaju Beograda“.\nTakođe, obišli su i salu Doma Vojske Srbije gde je 1953.godine održan prvi Šampionat sveta u kuglanju. Uroš Dragojlović ih je upoznao da su učestvovale ekipe Jugoslavije (A i B), Švajacarske, SR Nemačke, DR Nemačke i Austrije u muškoj i Jugoslavije i Austrije u ženskoj konkurenciji. Prve ekeipne zlatne medalje osvojile su muška A selekcija Jugoslavije i ženska reprezentacija Austrije.


Rukometašice Srbije poražene u gostima od Rumunije\nŽenska rukometna reprezentacija Srbije izgubila je u gostima od Rumunije sa 21:19 (10:11), u četvrtom kolu kvalifikacija za Evropsko prvenstvo.\nNajefikasnija rukometašica Srbije bila je Biljana Filipović sa sedam golova, dok su Sladjana Pop-Lazić, Jelena Nišavić i Marina Dmitrović postigle po tri, a Katarina Tomašević je imala 15 odbrana.\nRumunke su predvodile Danijela Babeanu sa šest i Oana Manea sa pet golova.\nUtakmica u Turnu Severinu je odigrana pred oko 3.000 ljudi.\nU Kragujevcu uspešno održan drugi Svetosavski turnir u rukometu /FOTO/\nRukometni klub Radnički 1964 je u subotu 26 .januara organizovao drugi Svetosavski turnir – Kragujevac 2019 u mini i velikom rukometu za decu školskog uzrasta, koji već dobija obrise i prerasta u tradicionalni, a uskoro i u međunarodni turnir.\nRUKOMET Gužva na sredini tabele, tri boda dele šest ekipa\nRukometaši Metaloplastike pobedili su Slogu kao gosti sa 32:27, dok je Spartak bio bolji od Jugovića sa 33:24, u 16. kolu Superlige.\nIZJEDNAČENE NA VRHU Rukometašice Naise bolje od Medicinara u derbiju\nRukometašice Naisa pobedile su Medicinar sa 39:32 (19:16) u derbiju 13. kola Superlige\nSlobodan dan pred utakmicu protiv Holanđanki koja se igra u ponedeljak u 18.30, naše rukometašice su iskoristile da posete luna park koji se nalazi tačno preko puta hotela u kojem su smeštene u Geteborgu.\nRukometaši Poljske za gol bolji od Belorusa na startu druge faze\nRukometaši Poljske savladali su selekciju Belorusije sa 31:30 (14:13), u utakmici prvog kola F grupe druge faze prvenstva Evrope u Danskoj.\nPRED BELORUSIJU I KRAJ EP Obradović: Nismo daleko od vrhunskih ekipa\nNemanja Obradović analizirao je učinak rukometne reprezentacije Srbije na Evropskom prvenstvu u Hrvatskoj.\nMOMIR ILIĆ MVP Vesprem odbranio titulu SEHA lige\nNaš iskusni rukometaš Momir Ilić predvodio je Vesprem do odbrane titule u SEHA ligi.\nMeđunarodna rukometna federacija (IHF) objavila je nove termine kvalifikacionih turnira za Olimpijske igre u Tokiju, koje su pomerene za 2021. godinu.\nZbog ovih pitanja jednog Irca naši rukometaši su ostali u šoku /VIDEO/\nNa Evropskom prvenstvu u rukometu naši reprezentativci nisu mogli ni da slute šta ih čeka kada su zamoljeni da odgovore na neka pitanja za TV kanal Evropske rukometne federacije.


Vesti online / Scena / Film / Glumac menja život iz korena, evo šta će uraditi\nGlumac menja život iz korena, evo šta će uraditi\nŽeli sa porodicom da se izoluje od gradske buke: Nebojša Glogovac\nBračni par Glogovac često putuje i uglavnom su u pitanju mirnije destinacije.\nBitno im je da su u prirodi i na svežem vazduhu, a uvek sa sobom vode i sedmomesečnu ćerku Sunčicu.\n- Kad god imaju slobodnog vremena njih dvoje se upute nekud gde mogu da se izoluju od gradske buke i da se odmore od svih dešavanja i pritisaka grada. Čak su razmišljali da bi bilo dobro da se na tako neko mesto i presele. Oboje vole selo i slažu se u tome da je na selu i te kako lepo živeti. Za sada je sve to još u ideji - ispričao je sagovornik lista "Blic".\n* Šotrin film oduševio publiku\n* Jezive priče glumaca kojima su uloge uništile život: Traume, depresija, bolest i smrt\nDa je Glogovac neko ko voli selo, prirodu i zdravo okruženje može se zaključiti i iz njegovih ranijih intervjua kada je pričao o selu Opovo kod Pančeva, gde je živeo neko vreme sa svojim roditeljima, a koje je predstavio kao pravo bogatstvo kad je reč o sistemu vrednosti, ali i plodne zemlje. Sve mu je to, kako je tada pričao, bilo lepo i značajno iskustvo, pa ne bi ni čudilo da se glumac odluči na taj korak i definitivno napusti grad, a čak je i njegova supruga Milica kroz šalu na društvenim mrežama objavila da joj je dosta grada i kako bi da ide na selo.\n- Promenio je dosta toga od kad je upoznao Milicu, ali i od kad je dobio ćerku. Pošto Milica vodi zdrav život kad je reč o ishrani, ali i intenzivno i svakodnevno trenira, pozitivno utiče na Glogovca. Promenio je mnoge loše navike koje je imao. I ono što je najbitnije je da se ništa od toga nije desilo pod pritiskom, cela ta priča ga je povukla i sam je to želeo- rekao je izvor blizak glumcu.\nGlumci se odlučuju za život van grada\nNije Glogovac jedini glumac koji smatra da je na selu i u prirodi kvalitetnije živeti nego u gradu. Iako se on još nije odlučio na taj korak, ima onih koji su to odavno uradili. Neki imaju vikendice u kojima su preko celog leta, kao što su Sloboda Mićalović i Vojin Ćetković, a neki maltene žive tamo. Nikola Kojo sa suprugom i ćerkama većinu vremena provodi u svojoj kući u okolini Kosmaja, a Nenad Jezdić se na selo preselio i poznato je da sada već proizvodi i svoju rakiju.\nŠOUBIZNIS Jezive priče glumaca kojima su uloge uništile život: Traume, depresija, bolest i smrt


Antialergijska navlaka za dušek KA003 - Idealno.rs\nPočetna / Nameštaj / Spavaće sobe / Naddušeci / Antialergijska navlaka za dušek KA003\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Antialergijska navlaka za dušek KA003 i izberi najbolju. Naddušeci iz kategorije Spavaće sobe je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Antialergijska navlaka za dušek KA003 i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Antialergijska navlaka za dušek KA003 se mogu razlikovati od onih u internet prodavnici u kojoj obavljaš kupovinu. Antialergijska navlaka za dušek KA003 je dostupan u prodavnici Nonstopshop po ceni, koja je navedena pored svakog prodavca u meniju "Prodavnice".\nGarantne uslove za Antialergijska navlaka za dušek KA003 proveri u prodavnici u kojoj nameravaš da obaviš kupovinu. Slika za Antialergijska navlaka za dušek KA003 je simbolična, zato se pre kupovine na stranici internet prodavnice uveri da je proizvod isti, sa jednakim karakteristikama.


Broj zaraženih u svetu premašio 13 miliona, SZO upozorava da 'nema povratka u normalu'\nIzvor: VOA, 13.Jul.2020, 18:14\nBroj zaraženih od koronavirusa u svetu premašio je 13 miliona, dok je najmanje 570 hilljada ljudi preminulo, pokazuju podaci Univerziteta Džons Hopkins. Pandemija koja je zahvatila svet će se još pogoršati ako zemlje ne budu poštovale stroge mere predostrožnosti, upozorila je u ponedeljak Svetska zdravstvena organizacija (SZO). "Biću otvoren, preveliki broj zemalja ide u pogrešnom smeru, virus je i dalje javni neprijatelj broj jedan. Ako se ne budu poštovale osnovne mere, ova pandemija će da bude sve gora i gora i gora", rekao je direktor SZO-a Tedros Adhanom Gebrejesus tokom virtuelnog brifinga u sedištu agencije u Ženevi, a prenosi agencija Rojters. Tedros, kojeg oštro kritikuje predsednik SAD Donald Tramp, rekao je da je od 230 hiljada novih slučajeva zabeleženih u nedelju, 80 odsto bilo iz 10 zemalja a 50 odsto iz samo dvije zemlje. Najteže su pogođene Sjedinjene Države i Brazil. "Neće biti povratka u normalu u doglednoj budućnosti. Ima mnogo razloga za zabrinutost", rekao je Tedros. Takođe je dodao da Svetska zdravstvena organizacija još nije dobila formalno obaveštenje o povlačenju Amerike. Američki lider optužio je SZO da je "marioneta" Kine gde je Kovid 19 prvobitno registrovan na početku krize. Tramp, koji je proteklog vikenda prvi put nosio masku u javnosti, i sam je meta optužbi političkih protivnika da nije ozbiljno shvatio koronavirus, što on demantuje. Tim SZO otputovao je u Kinu da započne istragu porekla novog koronavirusa, koji je prvobitno otkriven u gradu Vuhanu. Članovi tima su u karantinu, u skladu sa standarnom procedurom, pre nego što počnu da rade sa kineskim naučnicima, saopštio je visoki zvaničnik organizacije Majk Rajan.\nVostok.rs: RT: Koronavirus ostaje „javni neprijatelj broj jedan“ i pandemija može postati „sve gora i gora“ - SZO\n"Pandemija koronavirusa može se pogoršati ako se sve nacije ne budu pridržavale osnovnih mera opreza", upozorila je Svetska zdravstvena organizacija..."Dozvolite da budem otvoren, previše zemalja je krenulo u pogrešnom pravcu, virus ostaje javni neprijatelj broj jedan", izjavio je generalni direktor...


On je rekao I da je “u protekle dve godine PWW obnovio svoj vozni park, kupljeno je 13 kamiona), a vrednost nabavljenih kamiona, kontejnera i kanti za potrebe PVV-a iznosi 2,5 miliona evra.\n“PWW punih 11 godina odlično obavlja svoj posao u našem gradu, pa samim tim grad ima sa njima dobru saradnju” , ocenio je Cvetanović koji je naveo nedeljne zajedničke akcije čišćenja u kojima je očišćeno oko 300 deponija i uklonjeno više od 3.200 tona otpada.\nPrilikom obilaska deponije rečeno je I da će uskoro biti zamenjeni neuslovni kontejneri u svim školama na teritoriji grada Leskovca. Na pitanje novinara JUGpressa kada će da budu oprani kontejneri za smeće na teritoriji grada Leskovca rečeno je da je ta akvija plkanirana za 2019. Godinu.\nGradonačelnik Leskovca je dodao da je “mašina za pranje kontejnera skupa” ali da bi trebalo rešiti problem pranja kontejnera “ako ne u 2019. onda bar u 2020. godini.\nGeneralni direktor PWW Slobodan Cvetković tvrdi da se na deponiji Željkovac ne odlaže medicinski I drugi opasan otpad I da oni koji to tvrde nisu u pravu ili su zlonamerni.\nOn je rekao da Por Verner I Veber (PWW) austrijska firma koja gazduje deponijom” “sve radi u skladu sa dozvolom koju ima “ a na pitanje JUGpressa kako se tretira otpad iz surduličkog “Knaufa” rekao je da se ono što se odlaže u Željkovcu ne tretira kao opasan otpad.\nNa ovoj deponiji počinje da se koristii nova kaseta za odlaganje otpada a napravljeno ih je ukupno četiri.\nCvetković je rekao I da se otpadna voda iz bazena ispod deponija koristi za “orošavanje” skladištenog otpada”.\nPoslednji put izmenjeno четвртак, 11 октобар 2018 09:58


Međunarodni beogradski sajam knjiga ima veliki turistički potencijal, ocenio je umetnički direktor i član saveta Sajma Zoran Hamović.\nJedan od najvažnijih zadataka u građenju budućeg, trajnog koncepta Sajma knjiga u Beogradu jeste da on postane atraktivniji za što veći broj izdavača iz inostranstva. Ove godine, na Sajmu će, pored domaćih, učestvovati i izdavači iz SAD, Kanade, Grčke, Japana, Francuske, Nemačke, Velike Britanije, Austrije, Italije, Španije, Izraela, Portugalije, Brazila, Angole, Irana, Švajcarske, Belorusije, bivših jugoslovenskih republika i, prvi put, iz Indije i Pakistana.\nPrema Hamovićevim rečima, prisustvo što većeg broja inostranih izdavača, pisaca, bibliotekara, stručnjaka i reprezentativnih ličnosti iz oblasti politike, ekonomije i biznisa na Sajmu knjiga legitimiše Beograd kao vrlo poželjnu turističku destinaciju.\nOn je podsetio da je prošlogodišnji jubilarni, 50. sajam knjiga u Beogradu tokom sedam dana posetilo oko 200.000 ljudi, od čega je tri-četiri hiljade posetilaca došlo iz inostranstva, a više od 30.000 iz raznih gradova Srbije. Umetnički direktor Sajma u tome vidi odličnu priliku da se poboljša turistička ponuda srpske prestonice.


Postignut dogovor o Bregzitu | EurActiv Serbia\nRead time : 4 m, 49 s\nPredsednik Evropske komisije Žan Klod Junker i britanski premijer Boris Džonson saopštili su 17. oktobra u Briselu da je postignut dogovor o sporazumu o izlasku Velike Britanije iz članstva u EU. Dogovoru se već protive opozicioni laburisti, saveznik vladajućih konzervativaca DUP, Bregzit stranka.\n"Postigli smo sporazum koji je uravnotežen i pravedan za Veliku Britaniji i EU", rekao je Junker.\n"Taj sporazum pokazuje da smo odlučni da nađemo sva rešenja i preporučujem liderima EU da to usvoje", dodao je Junker, prenele su agencije.\n"Sporazum predstavlja fer kompromis EU i Britanije. To je dokaz posvećenosti i spremnosti obe strane da urade ono što je najbolje za građane EU i Britanije. Imamo novi Protokol koji štiti mir i stabilnost ostrva Irska i potpuno štiti naše jedinstveno tržište", istakao je Junker, objavila je Evropska komisija.\nJunker je rekao i da je srećan zbog sporazuma ali da je tužan zbog Bregzita.\nBritanski premijer je rekao da je postignut "odličan sporazum".\nDžonson je apelovao na poslanike britanskog parlamenta da odobre sporazum, mada je severnoirska Demokratska unionistička partija (DUP) koja podržava vladajuće konzervatice ranije saopštila da ne se ne slaže s predlogom.\nTekst sporazuma će biti dostavljen liderima EU koji se sastaju popodne u Briselu.\nPredsednik britanske opozicione Laburističke stranke Džeremi Korbin pozvao je poslanike da odbiju novi dogovor o Bregzitu koji su London i Brisel postigli nekoliko sati pred početak dvodnevnog samita lidera EU u Briselu, prenosi AFP.\nKorbin je rekao da je najbolji način da se reši Bregzit jeste "dati narodu poslednju reč na glasanju".\nKako prenosi EURACTIV.com, Korbin je rekao da će njegova partija podržati planove za drugi referendum o Džnosonovom sporazumu za koji kaže da je "još gori od sporazuma Tereze Mej".\nPredsednik Evropskog parlamenta David Sasoli je međutim zadovoljan.\n"Srećni smo, svi su radili na izlazak Britanije iz EU uz sporazum. Sada treba da preispitamo tekst, uslediće odluka Saveta a potom britanskog parlamenta. Evropski parlament je naravno spreman da uradi svoj deo", izjavio je Sasoli.\nPregovarač EU za Bregzit Mišel Barnije izrazio je "oprezno očekivanje” da će utvrđeni sporazum o izlasku Velike Britanije iz EU usvojiti i britanski parlament ocenivši da je u sporazumu nađeno rešenje za ključno sporno pitanje bezbednosti i ekonomske granice između Severne Irske i članice EU Irske.\nUtanačeni dogovor, koji jamči da neće biti granice između Severne Irske, dela Velike Britanije, i članice EU, Republike Irske, ide na usvajanje liderima EU.\nNjime se otklanja i opasnost, dodao je Barnije, da se ugrozi sporazum iz 1998. o prekidu sukoba između katolika i protestanata u Severnoj Irskoj.\nBarnije je podsetio da je dosad parlament u Londonu odbacio sve verzije tog sporazuma i rekao da je i britanski premijer poručio da je "razložni optimista" da će britanski parlament ovaj sporazum prihvatiti.\nDUP je poručio da ne prihvata sporazum, a Džonsonu je u parlamentu potrebno deset poslaničkih glasova unionističke stranke da bi imao većinu prilikom glasanja.\nBarnije je novinarima rekao da je sporazum "uravnotežen i najbolji moguć" i da je njime utvrđen i mehanizam nadzora ulaska i izlaska robe iz Severne Irske u EU, tako da se onemoguće zloupotrebe i narušavanje jedinstvenog tržišta EU.\nOn je naveo da je dorađena i politička deklaracija kojom će se otvoriti pregovori EU i Londona o budućim odnosima koji će, naglasio je, biti utemeljeni na sporazumu o slobodnoj trgovini, bez carina i kvota.\nGlavni pregovarač EU je objasnio da će pregovori o primeni sporazuma trajati 14 meseci, uz mogući produžetak od godunu dana, a najviše dve godine.\nI Faraž pozvao parlament da odbije sporazum\nLider britanske Bregzit stranke Najdžel Faraž pozvao je parlament Velike Britanije da odbije novi sporazum o razlazu koji je vlada Borisa Džonsona postigla s EU.\nFaraž je rekao da novi, danas postignuti sporazum Londona i Brisela "nije Bregzit" i da bi na previše načina vezao Britaniju za EU.\nJedan od najvatrenijih zagovornika Bregzita u Britaniji kazao je da bi više voleo da posle produženja roka za Bregzit, predviđenog za 31. oktobar, budu raspisani vanredni parlamentarni izbori nego da parlament glasa za novi sporazum.\nFaraž, koji je i poslanik Evropskog parlamenta, rekao je da preferira "čist razlaz" s Evropom, a ne "još jedan evropski ugovor".\nPremijer Džonson je danas izjavio da je Britanija postigla odličan sporazum s EU, ali se očekuje da će vlada imati teškoće da izdejstvuje njegovo usvajanje u parlamentu.\nPrethodni sporazum o Bregzitu, koji je postigla Džonsonova prethodnica Tereza Mej, parlament je tri puta odbacio.\nU međuvremenu je liderka proevropskih opozicionih Liberalnih demokrata Džo Svinson izjavila je da je njena stranka odlučna da zaustavi proces Bregzita uprkos novom sporazumu dve strane.\nSvinson je rekla da je "odlučnija nego ikad" da spreči Bregzit i da omogući građanima "da kažu poslednju reč".\nLiberalne demokrate se zalažu za održavanje novog referenduma o Bregzitu, i najavljuju da bi Britanija povukla zahtev za izlazak iz Unije ako bi Svinson postala premijerka.\nPredsednik Evropskog saveta Donald Tusk, koji će predsedavati samitu lidera EU kasnije 17. oktobra, rekao je da je osetio olakšanje kada je postignut novi sporazum o Bregzitu jer će biti izbegnut haotičan izlazak Britanije iz bloka na kraju meseca.\nIpak, rekao je da ovo "nije srećan dan za Evropu", prenosi AP.\nTusk je poljskim novinarima pred samit lidera EU rekao da je "sporazum mnogo bolji scenario nego da ga nema".\nRekao je i da je važno što je sporazum o kome su se dogovrili Džonson i EU dobio pozitivan odgovor Irske.\nTusk je kazao i da je sada na Džonsonu da sporazum prođe u britanskom parlamentu koji će o njemu glasati 19. oktobra.\nČetvrtina evroposlanika dopunjava platu radom sa strane\nU Rumuniji raste evroskepticizam\nEUObserver: Proevropske snage uzdrmale moćnike Višegradske grupe\nCivilni sektor brine uloga biznisa u pripremi francuskog predsedavanja EU\nBCBP: Nacrt zakona o spoljnim poslovima jača moć predsednika, a od diplomatije pravi tajnu službu\nSamit EU - Zapadni Balkan: Bez napretka ili korak napred?\nJačanje cirkularne ekonomije u Srbiji - nordijska iskustva\nŠvedska usvaja novu strategiju za podršku reformama na Zapadnom Balkanu\nCiljevi koji definišu našu budućnost\nGrupa članica EU traži od Komisije da finansira fizičke prepreke na granicama\nJedinstvena Rusija na putu da osvoji dvotrećinsku većinu u Dumi\nKonkurs za najbolju fotografiju Žene u fokusu\nVučić: Demografija za Srbiju važnije pitanje od klimatskih promena\nPredsednici parlamenata Slovenije i Zapadnog Balkana pozvali EU da regionu da jasan signal\nPočinje novi ciklus WWF akademije za prirodu\nPravnik iz Srbije dobitnik nagrade Nansen za pomoć izbeglicama\nMeđak: EU mora jasno da osudi nasilne akcije


Obilježavanje 70 godina NK Čelik - informativa.ba\nSport Fudbal Obilježavanje 70 godina NK Čelik\nNK Čelik - Foto: Arhiv\nPredstavnici neformalne grupe građana “Za Čelik”, u saradnji sa Muzejom grada Zenica i Bosanskim narodnim pozorištem Zenica, u okviru obilježavanja "70. godina NK Čelik Zenica" organizirati će nekoliko manifestacija.\nU velikoj sali Bosanskog narodnog pozorišta Zenica sutraće biti održana akademija na kojoj će se okupiti bivši igrači kluba, brojni gosti, predstavnici nogometnih saveza u BiH, grada Zenice, kao i istaknuti sportski radnici, građani i privrednici.\nZbog teške situacije u kojoj se Čelik nalazi već godinama klub nije uradio ništa u povodu obilježavanja vrijednog jubileja, pa je neformalna grupa građana „Za Čelik“ odlučila dati svoj doprinos dostojnom obilježavanju 70 godina postojanja i rada Nogometnog kluba Čelik, jednog od najtrofejnijih klubova u Bosni i Hercegovini.\nU petak će se u Muzeju grada Zenice otvoriti izložba "70. godina čeličnog ponosa" posvećena NK Čeliku, koju organizuje ova kulturna ustanova. Trodnevni program obilježavanje 70 godina Čelika će se okončati u petak velikim navijačkim koncertom u Zenici na kojem će se izvoditi pjesme o ovom klubu.\nOznake: #Čelik #godišnjica\nOPĆINA ILIDŽA Položeno cvijeća na mjestu masakra kod tunela DB Lokalne vijesti\nObilježavanje 26. godišnjice slavne 105. motorizovane brigade Lokalne vijesti\nGazi Husrev-begova medresa u Sarajevu obilježila 482. godišnjicu BiH


Milovan Drecun je, komentarišući paljenje kuće Srbina povratnika u selu kod Kline, ocenio za RTS da se radi o konstantnom pritisku Albanaca na Srbe da se ne vrate.\n"Šalje se poruka da nisu dobrodošli i da je priča završena. To se najbolje postiže tako što fizički ugrožavate bezbednost ljudi koji reše da se vrate", ukazuje Drecun.\nOcenjuje da je takozvana "meka moć" Evropske unije pala na ispitu.\n"Vidim snažan uticaj Nemačke, koja je vrlo energično protiv stava administracije Donalda Trampa da se ipak otvori mogućnost za postizanje nekog kompromisnog rešenja, jer Nemačka ima krajnje rigidan politički stav, a to je da preko pravno-obavezujućeg sporazuma treba da se prizna samoproglašena nezavisnost Kosova, što Srbija neće ni po koju cenu prihvatiti", kaže Drecun.\nSa druge strane, kako je dodao, ako je stav Francuske i Nemačke da se dijalog nastavi, moraju da se stvore uslovi za to, a to je bezuslovno ukidanje taksi.\nSmatra da administracija američkog predsednika Donalda Trampa ima racionalan politički stav, ali da strukture "duboke države" nisu zadovoljne.\n"Čak i blaga promena u američkom stavu nailazi na strahovit otpor", primećuje Drecun.\n07.07.2020 Ljubav u vreme korone nije zabranjena, ali svadbe jesu (259)\n07.07.2020 Na Kosovu 195 novoobolelih (224)\n07.07.2020 Stradao američki vojnik na Kosovu (206)\n06.07.2020 Potvrđena treća žrtva korona virusa danas na Kosovu (148)\n06.07.2020 Više scenarija za nastavu od septembra (137)\nJul 2020 11 (91)


Делегација Румуније у посети Пожаревцу\nDelegacija Rumunije u poseti Požarevcu\nNastaviti učešće u zajedničkim projektima\nGrad Požarevac i opštine Braničevskog upravnog okruga nastaviće zajedničko učešće u projektima EU sa pograničnim oblastima susedne Rumunije što je do sada davalo zapažene rezultate, navedeno je na prijemu delegacije Rumunije održanom u svečanoj sali Gradskog zdanja. Nakon prijema usledio je radni sastanak povodom razmatranja predloga projekata za program IPA Prekogranične saradnje Rumunija – Republika Srbija.\nGosti i domaći prilikom svečanog dela prijema\nPoziv za pripremu predloga projekata INTERREG IPA programa prekogranične saradnje Rumunija – Srbija upućen je 15. septembra tekuće godine sa budžetskim sredstvima u vrednosti od 50 miliona evra. Predloge projekata treba dostaviti do 15. januara 2016. godine, a ukoliko je reč o strateškim projektima rok je 5. mart. Za obične vrste projekata vrednost IPA budžeta je 27,8 miliona evra, dok je za strateške projekte opredeljen budžet od 22,4 miliona evra.\nPodručja koja su inače prihvatljiva u Srbiji su Severno, Srednje i Južno Banatski, Braničevski, Podunavski i Borski okrug, a u Rumuniji Županije Timiš, Karaš Severin i Mehedinci.\nSvi programi su finansirani bespovratnim sredstvima Evropske unije. Donacija iz fondova Evropske unije iznosi 74.906.248 evra, dok je ukupan budžet INTERREG IPA programa 88.124.999 evra. Potencijalni korisnici sredstava će u finansiranju projekata, kao partneri, učestvovati sa 15 odsto ukupne vrednosti pojedinačnog projekta.\nGradonačelnik Požarevca Miomir Ilić je ovom prilikom istakao da je naš grad konkurisao sa tri projekta od toga, jedan je namenjen nastavku uređenja nove bolničke zgrade, drugi zaštiti ugroženih naselja područja reke Mlave, dok je treći projekat vezan za izgradnju sportske hale u Domu poljoprivredne škole Sonja Marinković.\nSastanku je, pored načelnika Braničevskog okruga Aleksandra Đokića i čelnih ljudi uprave grada, prisustvovala delegacija Rumunije, koju su, između ostalih, činili i predstavnici Regionalnog biroa za prekograničnu saradnju Temišvar – direktor Anka Lolesku i Katalin Radu, šef tehničkog sekretarijata, kao i predstavnici pograničnih županija.


Ciljevi – Страна 2 – Sandra Prvulović\nKako da ostvarim ciljeve?\nJedna od najvažnijih osobina neophodnih za realizaciju bilo kog cilja, malog ili velikog je verovali ili ne:) samostalnost.\nSvakako svaki čovek deluje kroz resurse i druge ljude, ali akcija se planira nezavisno od drugih i ne zavisno od tačno definisanih okolnosti. Definicija menadžera – Menadžer upravlja u datim okolnostima. Vidite ne u idealnim, ne u tačno određenim, već u datim. Kakva god da je situacija potrebno je rešiti. I kada imate smanjen budžet, i nedovoljan


Toyotina premijera RAV4 hibrid-a na salonu automobila u Njujorku - Otkup Polovnih VozilaOtkup Polovnih Vozila\nToyotina premijera RAV4 hibrid-a na salonu automobila u Njujorku\nParalelno sa predstavljanjem facelift modela RAV4, Toyota je 2. aprila na njujorškom auto salonu prikazala i hibridnu varijantu svog redizajniranog krosovera. Tako je najveća hibridna gama na svetu dobila novog člana – Toyotu RAV4 Hybrid 2016 sa pogonom na sva četiri točka (AWD).\nHibridni RAV4 model pokretaće pogonski sistem koji funkcioniše na principu Atkinsonovog ciklusu i koga sačinjavaju četvorocilindrični benzinski agregat zapremine 2,5 l, elektromotor postavljen iza prednje osovine i elektromotor smešten na zadnjoj osovini vozila. Tehnički detalji ovog tojotinog pogonskog sklopa nisu objavljeni, ali se pretpostavlja da će on biti sličan kao kod Lexus NX300h modela koji je opremljen istim benzinskim motorom. Kod ovog bratskog modela ukupna pogonska jačina dostiže 198ks, za ubrzanje od 0 do 100 km/h potrebno mu je 9,2 sekunde, a prosečna potrošnja je 5,1 l/100 km.\nSnaga benzinskog agregata prenosiće se u većem delu vožnje na prednje točkove, sa podrškom prednjeg elektromotora, a u ekstremnim uslovima drugi elektromotor prenosi snagu i na zadnje točkove, čime se aktivira 4×4 pogon. U otežanim uslovima vožnje na klizavim i mokrim putevima ovaj električni sistem obezbeđuje izuzetno visok nivo sigurnosti i stabilnosti, a uz pomoć TSC sistema za kontrolu zanošenja prikolice (Trailer Sway Control system) omogućava krajnje jednostavu i potpuno bezbednu vuču prikolice sa maksimalnim teretom od 1,65 tone.\nInače, sve varijante facelift-ovanog RAV4 modela pretrpele su inovacije spoljašnjeg dizajna, eksterijera i značajna tehnološka unapređenja. Takođe, uvođenjem novih naprednih sistema asistencije vozaču, bezbednost putnika podignuta je na znatno viši stepen.\nNovi RAV4 vizuelno će biti agresivniji, promenjena je maska hladnjaka, oba branika su redizajnirana, pragovi su ojačani i prošireni, a svi farovi na vozilu opremljeni su LED svetlima. Kabina je izrađena od visoko kvalitetnih materijala, fino dizajniranih i mekanih na dodir. Unapređenja enterijera podrazumevaju novi kožni upravljač i restilizovanu instrument tablu opremljenu novim multimedijalnim sistemom sa TFT kolor ekranom veličine 4,2 inča.\nBezbednosni sistemi kojima je novi tojotin SUV opremljen su impresivni. Pre svega tu je sistem 3600 Panoramic View Monitor sa četiri kamere koje na TFT displeju prikazuju ptičiju perspektivu automobila i panoramski pogled 3600 oko vozila. Novi RAV4 raspolaže i potpuno novim Toyota Safety Sense aktivnim sigurnosnim sistemom, a tu su i sistem povećane bezbednosti pre sudara, sistem koji upozorava na napuštanje saobraćajne trake, sistem automatskog aktiviranja dugih svetala, sistem prepoznavanja saobraćajnih znakova, kao i adaptivni tempomat.\nRestilizovana Toyota RAV4 zajedno sa svojom hibridnom verzijom u Evropi će biti promovisana na jesen, a na evropskom tržištu pojaviće se početkom naredne godine.


RUMUNI OTKAČILI MMF I EU: Podižu plate u javnom sektoru sa 1.000 na 2.700 evra! - Balkanska\nDonji dom rumunskog parlamenta je većinom glasova usvojio zakon o povećanju plata u javnom sektoru od januara 2018. godine. Zakon je usvojen uprkos kritikama Evropske komisije i Međunarodnog monetarnog fonda.\nPrema tom zakonu, za koji je glasalo 188 poslanika a 28 bilo protiv, mesečna plata najbolje rangiranih lekara koje zapošljava nacionalna zdravstvena služba naredne godine će porasti na 2.700 evra sa sadašnjih 1.000 evra, dok će medicinske sestre zarađivati 900 evra umesto sadašnjih 530 evra, prenosi agencija Frans pres.\nPlate pojedinih profesora će biti povećane za 100 odsto, a to povećanje će biti postepeno realizovano u periodu od 2018. do 2022. godine.\nEfekte takve izmene, koju još uvek treba da odobri predsednik Rumunije Klaus Johanis, osetiće 1,2 miliona državnih službenika i koštaće blizu deset milijardi evra u narednih pet godina, navodi francuska agencija.\n– Ovaj zakon će promeniti istoriju Rumunije – izjavio je lider levičarske Socijaldemokratske stranke (PSD) Liviu Dragnea.\nEvropska komisija je nedavno upozorila Bukurešt da ne podiže plate, a MMF saopštio da je sukcesivno rezanje poreza u protekle dve godine već značajno umanjilo državne prihode.\nPSS – istina o povećanju plata u MUP-u: Od 0-9 % za radnike, do 45% za šefove\nSindikat medicinskih sestara i tehničara: Vučić slagao, plate su nam 38.000 a ne 50.000dinara\nTags: MMF, PLATE, RUMUNIJA


Martinović: Bezbjednosne službe u Crnoj Gori su nažalost samo kraci političke partije na vlasti - Vijesti.me\nPrema njenim riječima, u Crnoj Gori je potrebno izvršiti hitnu depolitizaciju i profesionalizaciju bezbjednosnih službi Edit\nMarija Martinović (Foto: Pozitivna Crna Gora)\nMina 3. septembar 2014, 17:21 ažurirano 17. februar 2019, 15:40\nNATO integracije moguće je nastaviti samo uz suštinske reforme i depolitizaciju sektora bezbjednosti, poručeno je iz Pozitivne Crne Gore.\nKoordinatorka za NATO Pozitivne, Marije Martinović, ocijenila je da Vlada mora prestati sa ustaljenom praksom da pitanje crnogorskog članstva u NATO aktuelizuje isključivo pred neki veliki događaj.\n"Poruke iz Velsa treba da prihvatimo sa velikom ozbiljnošću. One treba da budu smjernice za nastavak NATO integracija, a njih možemo nastaviti samo i isključivo sprovodeći suštinske reforme i depolitizaciju sektora bezbjednosti", kaže se u saopštenju Martinović.\nPrema njenim riječima, u Crnoj Gori je potrebno izvršiti hitnu depolitizaciju i profesionalizaciju bezbjednosnih službi, jer su to ključni preduslovi za ulazak u NATO.\n"Bezbjednosne službe u Crnoj Gori su nažalost samo kraci političke partije na vlasti. Kao takav, sektor bezbjednosti, nije i ne može biti profesionalan. Za više od šest godina, od kako smo započeli proces integracija, Crna Gora nije uspjela da krene u ozbiljne reforme", ocijenila je Martinović.\nKako je rekla, proces pristupanja NATO nije samo širenje ideja ili Vladina kampanja.\n"Potreban je temeljan pristup u realizaciji zacrtanog jer je pristupanje NATO ozbiljan proces, a to podrazumijeva iznad svega postizanje standarda u službama bezbjednosti, vladavinu prava, tek onda kampanju okrenutu ka građanima i u saradnji sa građanima", kaže se u saopštenju.\nMartinović je ocijenila da rezulat sjutrašnjeg Samita treba da bude smjernica za dalji rad i brzu integraciju. “Input Vladi za ozbiljnije pristupanje jednom od dva stateška spoljnopolitička cilja države. Napominjemo i da Vlada nije jedini, ni institucionalni, ni bilo koji drugi činilac i nosilac ovih procesa”.\n"U istitucionalnom smislu, opozicione partije, bilo da su one za ili protiv članstva, imaju i pravo i obavezu da učestvuju u procesu, građani, takođe imaju i pravo i obavezu da budu dio integracijskih procesa. Naglašavam, i pravo i obavezu, jer treba istaći i činjenicu da desetočlana delegacija putuje u Vels, upravo od novca građana Crne Gore", poručila je ona.


Tribina Građanske akcije Pančevo: GRAĐANSKA HRABROST U SRBIJI DANAS – Palanačke novine\nTribina Građanske akcije Pančevo: GRAĐANSKA HRABROST U SRBIJI DANAS\nGrađanska akcija Pančevo, povodom 22. godine od kada je od posledica prebijanja preminuo Srđan Aleksić, organizuje u utorak, 27. januara 2015. godine, od 19 sati tribinu „Građanska hrabrost u Srbiji danas“, u dvorani „Apolo“ Doma omladine Pančevo (Maksima Gorkog 6 u Pančevu).\nNakon projekcije nemačkog igranog filma „Sofi Šol – poslednji dani“ Marka Rotmunda, o ovoj temi govoriće reditelj Lazar Stojanović.\nOvaj događaj Građanska akcija Pančevo organizuje u saradnji sa Domom omladine Pančevo. Ulaz je besplatan.\nVlada Srbije obezbedila dva vozila za PU „Čika Jova Zmaj“\nNext story Saopštenje Advokatske komore Srbije povodom više javno izrečenih komentara visokih zvaničnika o radu Zaštitnika građana Saše Jankovića\nPrevious story Povodom 20 godina crkvenog hora Sv. Simeona Bogoprimca iz Palanke, kratak osvrt iz ugla osnivača i dirigenta


Rezidba vinove loze pri kraju - Blace Info Press\nRezidba vinove loze pri kraju\nAutor: Gorica Šegović · 12. marta 2019.\nKiša i zahleđenje u poslednja dva dana, zaustavili su rezidbu vinove loze u „Topličkim vinogradima“, u prokupačkom selu Gojinovac. Ovaj izuzetno važan poljoprivredni posao, koji je počeo krajem februara, obaviće se na površini od blizu 50 hektara.\n-Zahvaljujući povoljnim vremenskim uslovima, sa rezidbom smo krenuli zadnjih februarskih dana. Do sada je završeno blizu 90 odsto površine, izjavio je menadžer u “Topličkim vinogradima” Dragan Kovačević i dodao da se, poboljšanjem vremenskih uslova, očekuje da rezidba bude završena za nekoliko dana.\nOn je istakao da se nada da će ovogodišnji rod grožđa i proizvodnja vina biti veći u odnosu na prošlu godina, kada je bilo blizu 250 tona grožđa, kao i 170 hiljada boca različitih vrsta kvalitetnog vina.\nSledeća vest Dramska sekcija osnovne škole „ Stojan Novaković“ Blace u Domu vojske u Nišu izvodi predstavu –Nedostajem sama sebi\nPredhodna vest Kmf Jastrebac Blace – Kmf Smederevo – golovi


Šesti Zoranov brk Draganu Petroviću - Bizlife.rs\nŠesti Zoranov brk Draganu Petroviću\n12:28 Zaječar, 21/10/2011\nNa pozorišnom festivalu “Dani Zorana Radmilovića”, nagrada za glumačku bravuru pripala glumcu Draganu Petroviću za ulogu Veselog u komadu Zvezdara teatar iz Beograda “Život u tesnim cipelama”, po tekstu i u režiji Dušana Kovačevića.\nTo je duhovita priča o modernom dobu privatizacije, propalih fabrika i tranzicije, koji sa sobom nose probleme i nepravde. Veseli je jedan od bivših radnika propale fabrike obuće, koji štrajkuju glađu i pristaju da o svojoj sudbini ispričaju priču širokom auditorijumu u televizijskom rijaliti šou.\nNjegova briljantna uloga do suza je nasmejala prepunu salu zaječarskog pozorišta a svih sedmoro glumaca ispraćeno je ovacijama. Pre nego što je dodelio nagradu, predsednik žirija Irfan Mensur je rekao da je gledao premijeru ove predstave ali da je večeras nije prepoznao, što znači da su je glumci prihvatili, nadigrali i nadgradili.\nOvo je bila poslednja predstava na Zoranovim danima koja konkuriše za nagradu “najbolja predstava” i “najbolji glumac” festivala. Sutra, poslednjeg dana festivala, nastupiće domaćini – glumci zaječarskog pozorišta “Zoran Radmilović”, koji će izvesti premijeru predstave “Svašta” u režiji Milana Gutovića.\nTokom proteklih šest festivalskih večeri, nagradu za glumačku bravuru “Zoranov brk” poneli su Vlastimir Đuza Stojiljković, Bojan Dimitrijević, Nebojša Dugalić, Miljan Prljeta, Igor Đorđević i večeras Dragan Petrović.


Gradonačelnik Novog Sada Miloš Vučević obišao je radove koji se od kraja prošle godine izvode na produžetku Ulice Bate Brkića na Novom naselјu.\n- Zadovolјan sam što je ova investicija blizu završetka. Pretvaramo Ulicu Bate Brkića u bulevar i za oko mesec i po dana ćemo imati u potpunosti realizovanu investiciju vrednu 870 miliona dinara.\nSpajamo Futošku ulicu i Bulevar Jovana Dučića, dok isti bulevar spajamo prema Ulici Dragoslava Srejovića, odnosno pravimo novi ulazno-izlazni pravac prema Veterniku i time rasterećujemo i regionalni put Bačka Palanka-Novi Sad.\nTo je jedna od značajnijih investicija u gradu u ovom periodu, ali nije jedina na Novom naselјu.\nIstovremeno, radimo i rekonstrukciju OŠ „Prva vojvođanska brigada“, a krajem aprila započeli smo izgradnju novog parka na potezu između Novog naselјa i Detelinare, uz Bulevar Evrope u vrednosti od 140 miliona dinara.\nTakođe, uloženo je u izgradnju nove kulturne stanice Novo naselјe i nastavlјemo blokovsko uređenje.\nOve godine će se raditi Ulica Stevana Hristića, a dobra vest je da nam je juče Pokrajinska vlada odobrila oko deset miliona dinara za projektovanje potrebnih radova u OŠ „Miloš Crnjanski“.\nIma ovde još izazova na koje treba adekvatno odgovoriti, pre svega rešiti problem parcele na kojoj je od strane privatnih investitora bio predviđen bazen, a gde je već godinama ruglo. Zatim, aktuelno je i pitanje socijalno ugroženih porodica u poluurušenim objektima duž Ulice Bate Brkića, na čijem se rešavanju aktivno radi. Naime, te objekte su već otkupili privatni investitori, a neke od objekata koji nisu predviđeni za stambenu izgradnju otkupiće Grad.\nNastavićemo da radimo na unapređenju uslova za život građana i nastojaćemo da zajedno sa njima, uz skladu sa potrebama i želјama, ravnomerno razvijamo, kako infrastrukturu, tako i kulturnu ponudu i sve druge aspekte funkcionisanja grada - rekao je gradonačelnik Miloš Vučević.\nIzvođač radova je „Put-Invest“, vrednost izgradnje je 370 miliona dinara, dok je za projektnu dokumentaciju i rešavanje imovinsko-pravnih odnosa u budžetu Grada od 2013. godine do sada izdvojeno 494 miliona dinara, dakle ukupno je investirano oko 870 miliona dinara.\nRok za završetak radova je početak avgusta ove godine, a prema planiranoj dinamici, završetak radova se očekuje i pre ugovorenog roka.\nbulevar bate brkića Novi Sad novo naselje satelit


VUČIĆ: Imamo ugovoreno 6,5 mil.vakcina, problem što ih nema | Happy BSC portal\nPredsednik Aleksandar Vučić izjavio je sinoć da je Srbija do sada ugovorila 6,5 miliona vakcina protiv korona virusa, ali je problem - što vakcina nema. "Problem je što vakcina nema. I kada čujete da će Brazil dobiti od Rusije veliki broj vakcina, ali - do kraja godine…", konstatovao je predsednik Srbije. On je istakao da je milion doza iz Kine stiglo u Srbiju zahvaljujući velikom prijateljstvu sa tom zemljom.\n"Za to su zaslužni građani koji su pružali podršku politici odgovornosti i ozbiljnnosti, koja je znala da je potrebno da budemo otvoreni za mnoge i da umemo da trpimo različite pritiske", rekao je Vučić.\n"Posebno sam srećan kad u Knigu utisaka građani napišu da ni Nemačka ne bi ovako uspela da uradi. To pokazuje koliko je Srbija napredovala u svakom pogledu, i dobr govori o ovoj zemlji",rekao je Vučić.


NS: Podrška naporima Srbije i Rusije da se očuva teritorijalni integritet Srbije\nNarodna stranka do kraja sedmice predaće u skupštinsku proceduru „Rezoluciju o podršci naporima Srbije i Rusije da se očuva teritorijalni integritet Srbije, kao i principi na kojima počiva povelja Ujedinjenih nacija“.\nInicijativu je podržalo 7.600 građana Crne Gore, čime je obezbijeđen i veći broj potpisa podrške od Ustavom predviđenog za njeno predlaganje za skupštinsku raspravu.\nNarodnjaci kažu da bi Skupština Crne Gore, usvajanjem rezolucije, “podržala teritorijalni integritet Srbije i principe meunarodnog prava, čime se određuje i prema sopstvenoj budućnosti“.\n„Ukoliko se dogodi da vlast odbije da rezoluciju uvrsti na dnevni red Skupštine i o njoj se izjasni pred licem javnosti, NS će to smatrati potvrdom odluke vladajućeg režima da će podržati rasparčavanje Srbije, kao što je to nedavno i najavio predsjednik Demokratske partije socijalista Milo Đukanović“, kažu u NS.\nDodaju da eventualno priznavanje nezavisnosti Kosova od strane Podgorice „može imati nesagledive posljedice po teritorijalni integritet Crne Gore, koja je jedna od meta projekta "Velike Albanije", a o odnosima sa Srbijom ne treba ni govoriti“.\nPrethodno, lider vladajuće crnogorske stranke Milo Đukanović rekao je da se Crna Gora opredijelila da postane dio EU i naglasio da želi da poštuje njene odluke.\n‘’Naravno, Crnoj Gori ne pripada uloga barjaktara kada je u pitanju nezavisno Kosovo i svakako neće hitati da ga prizna. No, u konačnici će to uraditi kao i ostale zemlje regiona’’, rekao je Đukanović, a objavile su podgoričke ‘’Vijesti’’.\nI predsjednik crnogorskog parlamenta Ranko Krivokapić rekao je da će se Crna Gora, kada je u pitanju Kosovo, ponašati kao i zemlje EU.


Bugarska firma “Megainvest holding” kupila parcelu u Radnoj zoni Beleš - Far\nBugarska firma “Megainvest holding” kupila je poslednju slobodnu parcelu u Radnoj zoni Beleš, a ugovor o kupovini potpisali su predsednik opštine Dimitrovgrad Vladica Dimitrov i upravnik i vlasnik firme Cvetan Cvetanov.\nPrema rečima predsednika opštine, prvobitno je bila namera lokalne samouprave da tu parcelu zadrži za sebe i da ona bude namenjena za braunfild investicije sa namerom da se na tom mestu izgradi hala i da se ponudi, kako kaže, onim investitorima koji još uvek nisu sigurni da mogu da započnu neki biznis i da probaju da nešto rade i ako im posao krene da onda kupe parcelu i naprave svoj pogon.\n“Mi smo bili odbijeni od strane Ministarstva privrede i zbog nedostatka sredstava nismo mogli da napravimo halu, a onda smo našli nekoga ko će da kupi tu parcelu i da izgradi halu po projektu koji mi imamo. To je bila firma “Megainvest holding” koja se bavi svim i svačim, ali planira u startu da krene sa pečenjem i pakovanjem semenki, pistaća, kikirikija, a cilj su joj tržišta Evropske unije, ali i Rusije i Kine. Sledeće godine se planira izgradnja njihovog proizvodnog pogona i trebalo bi da uposli petnaestak radnika, a kasnije bi proširili svoj posao pošto rade i u sektorima energetike i putne infrastrukture” – zaključio je Dimitrov.\nVIDEO: Ambasador Vlajkov uručio medicinsku opremu zdravstvenim ustanovama u mestima u kojima žive pripadnici bugarska manjine u Srbiji Predstavljanje projekta „Povećanje dostupnosti Zaštitnika građana građanima koji žive u unutrašnjosti Srbije“ i potpisivanje Sporazuma o dodeli bespovratnih sredstava 3. maja u Dimitrovgradu Izbori za Nacionalni ili Politički savet, pitanje je sad? Kampanja “Da nas bude više” znak humanosti i podrške natalitetu\nBugarskacaribrodDimitrovgradMegainvest holdingOpština Dimitrovgradradna zona BelešVladica Dimitrov


Jedan od pet miliona: Medicinari u Domu zdravlja Novi Sad bez opreme | Autonomija\n"Direktor tvrdi da im je podeljeno i pita gde su nestale"\nPokret „Jedan od pet miliona“ zatražio je danas od nadležnih da hitno utvrde zašto zaposleni u Domu zdravlja „Novi Sad“ nemaju zaštitnu opremu, kao i ko je bio zadužen za nabavku i distribuciju tog materijala.\n„Dok se goloruki bore za građane, direktor ovog doma zdravlja tvrdi da im je podeljeno 124.410 rukavica i 11.300 maski, istovremeno se pitajući ‘gde su nestale’, insinuirajući valjda da su lekari sami od sebe ukrali opremu koja štiti i njih i pacijente od potencijalne zaraze!“, navodi se u saopštenju.\nTaj pokret navodi da je od zaposlenih saznao da je direktor Veselin Bojat u cirkularnom mejlu zaposlenima izneo te brojke o podeljenim maskama i rukavicama, tvrdeći da je deo toga njegova „lična donacija“, a da većina medicinskog osoblja nikada nije ni videla tu opremu.\n„Zaštitnu opremu većina zaposlenih nikada nije dobila i zato je verovatno i izmislio priču o kupovini iz ličnih sredstava jer se takvoj nabavci ne može ući u trag. Ne postoje dokazi, ili bar nisu poznati zaposlenima, kada i ko i u kojoj količini je zaštitnu oprema predao, i ne postoji trag o tome“, naveo je pokret, pozivajući se na zaposlene u tom domu zdravlja.


Kineski juan ponovo je oslabio svega dan pošto su se nervozna globalna tržišta smirila u nada finansijskih trgovaca da se pad zaustavio.\nJuan je pao na 7,0488 za jedan američki dolar.\nFinansijska tržišta su se uznemirila i indeksi opali pošto je Peking u ponedeljak dopustio da juan padne na 11-godišnji minimum u odnosu na dolar, probijajući politički osetljivi nivo od sedam juana za jedan dolar.\nIako su oscilacije kursa juana male u poređenju s fluktuacijom evra i drugih glavnih valuta, Vašington se žali da je juan isuviše slab, zbog čega su kineske izvozne cene nepravedno niske i naduvavaju trgovinski suficit Kine. Zbog toga je svaki pad kursa politički problematičan.\nNarodna banka Kine svako jutro utvrdjuje kurs juana i omogućava mu da tokom dana poraste ili padne do dva odsto.\nKako bi upravljala kursom, ona može intervenisati i kupovati ili prodavati valutu, a i narediti kineskim komercijalnim bankama da to čine. Peking je uveravao strane kompanije da juan neće nastaviti da pada, ali to se ipak desilo.\nFunta na najnižem nivou od 2017. godine\n“JPMorgan Chase”: Kraj globalne dominacije dolara


šume Архиве - Biznis i Finansije\nHome\tTags\tPosts tagged with "šume"\nUkoliko zadrži sadašnji tempo pošumljavanja, Srbiji će da dostigne evropske standarde u ovoj oblasti biti potrebno oko 1.400 godina, kažu predstavnici Koalicije 27 koja okuplja organizacije civilnog društva iz oblasti ekologije. Poglavlje 27 u oblasti evrointegracija koje je Srbija nedavno otvorila odnosi se na zaštitu vazduha, vode, prirode, kao i na sprečavanje zagađenja.\n„Zaštita prirode, kontrola lova, ribolova i šumarstva predstavljaju su važan deo Poglavlja 27. U Srbiji se na neadekvatan način upravljanja zaštićenim prirodnim dobrima. To se finansira i od seče šuma, što je suprotno očuvanju prirode“, objašnjava Mirjana Jovanović iz Beogradske otvorene škole (BOŠ).\n„U njima ne stanuju ugrožene vrste životinja i one ne utiču na stabilnost zemljišta. Jedan od najvećih problema je što se u Srbiji prečišćava veoma mali broj otpadnih voda, manje od 15%, to je poražavajuće“, objašnjava predstavnica BOŠ-a.\nPlanom detaljne regulacije kompleksa Avala filma, predviđeno je da u okviru novog stambenog kompleksa bude 40 odsto zelenih površina, ali to ne znači da će šuma u Košutnjaku biti sačuvana, upozorava u svom autorskom tekstu za portal Gradnja.rs, arhitekta Milja Mladenović.\nPrema njenim rečima, plan koji je gradska vlast Beograda stavila na javni uvid do 13. jula, predstavlja loš primer investitorske gradnje, jer pravljenjem stambenih zgrada može da dođe do velikog krčenja šuma na Košutnjaku.\n„Iako je ovo stanovanje predviđeno sa 40% zelenih površina, te zelene površine nisu deo „Šume Košutnjak“, već podrazumevaju naknadno sađenje niskog zelenila (najčešće travnjaka), koji se najčešće formiraju preko podzemnih garaža“, piše Milja Mladenović analizirajući mapu „budućeg“ izgleda Košutnjaka.\nMladenović ocenjuje da je namera investitora kratkoročno isplativa, ali samo za njega, dok bi sa druge strane, nadležne institucije morale da spreče kršenje intresa grada i međunarodnih standarda.\nAnalizirajući postojeća zvanična dokumenta i zakone, ona je izdvojila nekoliko zaključaka, koji osporavaju ono što je obuhvaćeno Planom detaljne regulacije kompleksa Avala filma.\nKako objašnjava planirana izgradnja nije dozvoljena Uredbom o ekološkoj mreži Srbije (Sl. glasnik Republike Srbije 102/2010).\nNepovratno se može ugroziti uslovi za život u Beogradu\nPodseća da je na zaštićenom području „Šume Košutnjak“ zabranjena promena namene zemljišta, izgradnja industrijskih, infrastrukturnih, privrednih, hidrotehničkih i drugih objekata koji mogu da izazovu nepovoljne promene u ekosistemu (Sl. list grada Beograda 34/14).\nMilja Mladenović izdvaja i činjenicu da, prema mišljenju Republičkog zavoda za zaštitu spomenika kulture, veći deo severne zone lokacije obuhvaćene novim planom regulacije pripada kulturno istorijskoj celini „Točider“.\nTakođe, plan bi trebalo i da se bavi novim objektom Jugoslovenske kinoteke, ali i da uzme u obzir činjnicu da je i samo područje Filmskog grada u režimu delimične zaštite.\n„Kreiranje multifunkcionalnog gradskog centra na ovoj lokaciji može se prepoznati kao opasno, odnosno u procentima u kojima je osmišljeno, nepovratno može ugroziti uslove za život u Beogradu, kao i u Srbiji“, upozorava Milja Mladenović.\nKo treba da štiti interes većine\nPovodom oglašavanja novog plana za uređenje Košutnjaka na rani javni uvid, mnoge organizacije, pojedinci i građani, usprotivili su se nameri investitora i poručili da neće dozvoliti seču šume.\nArhitekta Milja Mladenović naglašava i da bi Urbanistički zavod Beograda trebalo da bude „poslednji bastion odbrane struke od investitorskih projekata i da radi za interese građana“.\n„Deluje gotovo nemoguće da struka na ovaj način previdi posledice koje ovakvo planiranje može da donese. Takođe je nemoguće da se niko nije bavio preklapanjem uslova, jer sigurno jeste. Samo se postavlja pitanje ko je, kako i zašto doneo odluku da zanemari interes grada, stručnu etiku, i u krajnjem slučaju, međunarodne agende“, kategorična je Mladenović.\nIzradi PDR-a za kompleks Avala filma pristupilo se na inicijativu kompanije Avala Studios, koja je pre dve godine najavila da će u njegovu obnovu uložiti 50 miliona evra, preneo je ranije N1.


EXPRES - Politika više ne može da ugrozi proces reformi\nPolitika više ne može da ugrozi proces reformi\nBEOGRAD - Premijer Aleksandar Vučić uveren je da Srbija ima političku stabilnost potrebnu za neometani ekonomski napredak i da je došla "do tačke u kojoj politika više ne može da ugrozi proces reformi".\nPrvi put u modernoj istoriji, kako kaže, Srbija ima sređene javne finansije koje predstavljaju solidnu osnovu za pokretanje novog razvojnog ciklusa i čijim reformama su stvoreni uslovi za ekonomski i privredni razvoj i bolji život za građane.\nVučić je u intervjuu za Nacionalnu poslovnu reviju, koju izdaju Ekonomski institut i Privredna komora Srbije, rekao da su merama konsolidacije, koje nisu bile lake niti su završene, obezbeđen budžetski deficit manji od onog koji su predviđali MMF i Svetska banka.\n"Vinston Čerčil je tokom Drugog svetskog rata nakon prvih vojnih uspeha rekao - ovo nije početak kraja, nego kraj početka. Tako bih ja rekao da je ovo kraj početka bolnih reformi koje su bile usmerene pre svega na stabilizaciju. Sad zahvaljujući tim reformama sa mnogo više optimizma očekujemo vreme koje treba da donese bolji život građanima", rekao je Vučić.\nVučić je podsetio i da mu je direktorka MMF-a Kristin Lagard čestitala na rezultatima, i ocenila da su bolji od očekivanih, te da je sa njom razgovarao i o povećanju plata i penzija, za šta su se stekli objektivni uslovi.\nPremijer je ponovio da će ova godina biti prva posle skoro tri decenije u kojoj neće biti rebalansa budžeta, da su finansije "čiste kao apoteka", te da će zemlja imati privredni rast od oko jedan.\n"Nema rasta cena, naplata akciza i PDV-a ide jako dobro, a siva zona je drastično smanjena", rekao je Vučić, dodajući da je deficit republičkog budžeta najniži deficit godinama unazad.\nGovoreći o radu državnih firmi, on je rekao da je više nego zadovoljan poslovanjem Aerodroma "Nikola Tesla" i Er Srbijom, činjenicom da Srbijagas prvi put ne duguje ni dinara Gaspromu, kao i time što je EPS ušao u ozbiljan projekat korporatizacije.\n"Smatram da je moguće izvršiti i dalju racionalizaciju i time podići profitabilnost i efikasnost i vlada će vršiti pritisak na sva preduzeća u tom smeru", rekao je Vučić, naglasivši da se neće prodavati preduzeća samo "da bismo sakrili sopstveni nemar", a da će veliki sistemi, poput Telekoma, biti privatizovani samo ako se pronađe dobar strateški partner, koji je spreman da plati realnu tržišnu cenu.\nVučić je, ističući da je pred Srbijom reforma obrazovanja, možda i najozbiljnija reforma posle mera fiskalne konsolidacije, rekao da se Srbija za model dualnog obrazovanja opredelila jer se primenjuje u velikom broju evropskih zemalja.\n"Ovu reformu ne mogu da sprovode samo vlada i Ministarstvo obrazovanja već nam je neophodna i pomoć domaćih privrednika. Upravo će ovo biti jedan od prioriteta vlade u narednom periodu i ja ću se lično angažovati na tome", naveo je premijer.\nNa pitanje koliku je štetu napravila dugogodišnja praksa postavljanja partijskih kadrova na najvažnija mesta u privredi i može li se sa tim sasvim prekinuti, Vučić je odgovorio: "Ogromnu. Danas je ta praksa na nivou incidenta".\nGovoreći o nezaposlenosti, premijer je naglasio da je trend ohrabrujući, odnosno da se mesecima beleži manji broj nezaposlenih nego u prethodnom periodu, a istakao je i da srpsko društvo, da bi postalo uspešno, mora da postane društvo preduzetnika.\nPremijer se osvrnuo i na stanje u energetici, ističući da Srbija želi da izbegne bilo koju vrstu zavisnosti u toj oblasti, kao i da je sa potpredsednikom SAD Džozefom Bajdenom i sa predstavnicima EU razgovarao o tome kako najbrže da se izgradi interkonektor prema Bugarskoj.\n"Mislim da smo na pragu rešenja koje će za Srbiju biti najpovoljnije. Takođe, nastavićemo korektnu saradnju i sa našim ruskim partnerima", naveo je Vučić, i naglasio da je veoma bitno da Gaspromu ne dugujemo ni dinar za tekuće isporučene količine gasa, a da će dosadašnje dugovanje od 60 miliona evra ići iz bužeta Srbijagasa.\nGovoreći o situaciju u regionu, Vučić je rekao da veruje da će zemlje regiona, uprkos svim izazovima, doći u priliku da se zajedno pojavljuju na trećim tržištima, da će konstruisati zajednički energetski sistem i raditi na velikim infrastrukturnim projektima.\nMore in this category: « Pajtić hteo da podnese ostavku, nismo ga podržali\tZa godinu dana, SDS prisutna u 140 lokalnih sredina »